qundao/data-zh-poetry huggingface dataset:
与进士宋严话别
作者：张咏
朝代：宋

人之相知须知心，心通道气情转深。凌山跨陆不道远，蹑屩佩剑来相寻。感君见我开口笑，把臂要我谈王道。几度微言似惬心，投杯着地推案叫。此事置之无复言，且须举乐催金船。人生通塞未可保，莫将闲事萦心田。兴尽忽告去，挑灯夜如何。弹琴起双舞，拍手聊长歌。我辈本无流俗态，不教离恨上眉多。
与进士宋严话别
作者：张咏
朝代：宋

人之相知须知心，心通道气情转深。
凌山跨陆不道远，蹑屩佩剑来相寻。
感君见我开口笑，把臂要我谈王道。
几度微言似惬心，投杯着地推案叫。
此事置之无復言，且须举乐催金船。
人生通塞未可保，莫将閒事萦心田。
兴尽忽告去，挑灯夜如何。
弹琴起双舞，拍手聊长歌。
我辈本无流俗态，不教离恨上眉多。
东门行
作者：张咏
朝代：宋

茫茫六合生万灵，周公孔子留贤名。
伊余志尚未着调，秋风拔剑东门行。
金龟典酒知是谁，逢君使我抬双眉。
眼前万事不足问，要须醉倒高阳池。
东门行
作者：张咏
朝代：宋

茫茫六合生万灵，周公孔子留贤名。伊余志尚未著调，秋风拔剑东门行。金龟典酒知是谁，逢君使我抬双眉。眼前万事不足问，要须醉倒高阳池。
书园吏申花开榜子
作者：张咏
朝代：宋
体裁：古风

后园花开红满枝，太守倦游红不知。看花小吏报花信，太守茫然心忽悲。头上光阴瞥尔过，昨日少年今老大。见说花间舞蝶狂，翻飞更着游蜂和。
二月二日游宝历寺马上作
作者：张咏
朝代：宋
体裁：古风

春游千万家，美女颜如花。三三两两映花立，飘飖尽似乘烟霞。我身岂比浮游辈，蜀地重来治凋瘵。见人非理即伤嗟，见人欢乐生慈爱。花间歌管媚春阳，花外行人欲断肠。更觉花心妒兰麝，风来绕郭闻轻香。昔贤孜孜戒骄荡，猖狂不是风流样。但使家肥存礼让，岁岁春光好游赏。
依韵答人九华山图
作者：张咏
朝代：宋

每忆眠云处，当檐列翠屏。
有时聊极目，尽日坐忘形。
去此心惟苦，悬图恨忽醒。
数峰秋欲活，虚籁夜重听。
地镇三吴远，天连万古青。
几人曾得道，是草即通灵。
松鹤閒窥鼎，龛僧闇诵经。
终须卜长往，迴首谢明庭。
依韵答人九华山图
作者：张咏
朝代：宋

每忆眠云处，当檐列翠屏。有时聊极目，尽日坐忘形。去此心惟苦，悬图恨忽醒。数峰秋欲活，虚籁夜重听。地镇三吴远，天连万古青。几人曾得道，是草即通灵。松鹤闲窥鼎，龛僧闇诵经。终须卜长往，回首谢明庭。
公暇偶作
作者：张咏
朝代：宋

世情多与道相违，偶忽公閒便息机。
贪竞已从心下绝，爱憎还觉眼中稀。
时文炼漉教归正，圣易参研尽入微。
本要资身兼报国，安知四十九年非。
公暇偶作
作者：张咏
朝代：宋

世情多与道相违，偶忽公闲便息机。贪竞已从心下绝，爱憎还觉眼中稀。时文鍊漉教归正，圣易参研尽入微。本要资身兼报国，安知四十九年非。
再任益州回留题剑门石壁
作者：张咏
朝代：宋

剑门山势碧摩天，匹马重来鬓已斑。多赖皇明烛幽远，两川无事得生还。
再任益州迴留题剑门石壁
作者：张咏
朝代：宋

剑门山势碧摩天，匹马重来鬓已斑。
多頼皇明烛幽远，两川无事得生还。
再任蜀川感怀
作者：张咏
朝代：宋
体裁：七言律诗

官职过身鬓已衰，傍人应讶退休迟。从来蜀地称难制，此是君恩岂合违。兵火因由难即问，郡城牢落不胜悲。无烦苦意思诸葛，只可颁条使众知。
再会傅逸人
作者：张咏
朝代：宋
体裁：七言律诗

分到知心死不轻，几年曾是怆离情。微风吹雨雁初下，落叶满阶虫正鸣。时静苦嫌论剑略，簟凉频喜转琴声。从来共约云泉老，肯向人间占好名。
劝学
作者：张咏
朝代：宋

大化不自言，委之在英才。
玄门非有闭，苦学当自开。
世上百代名，莫遣寒如灰。
晨鸡固自勉，男子胡为哉。
胸中一片地，无使容纤埃。
海鸥尚可狎，人世何嫌猜。
勤慎君子职，颜闵如琼瑰。
剋薄小人事，斯辈真可哀。
放荡功不遂，满盈身亦灾。
将心须内疚，祸福本无媒。
劝学示弟诜
作者：张咏
朝代：宋

大化不自言，委之在英才。玄门非有闭，苦学当自开。世上百代名，莫遣寒如灰。晨鸡固自勉，男子胡为哉。胸中一片地，无使容纤埃。海鸥尚可狎，人世何嫌猜。勤慎君子职，颜闵如琼瑰。刻薄小人事，斯辈真可哀。放荡功不遂，满盈身亦灾。将心须内疚，祸福本无媒。
劝酒惜别
作者：张咏
朝代：宋

春日迟迟辗空碧，绿杨红杏描春色。人生年少不再来，莫把青春枉抛掷。思之可不令人惊，中有万恨千愁并。今日就花始畅饮，座中行客酸离情。我欲为君舞长剑，剑歌苦悲人苦厌。我欲为君弹瑶琴，淳风死去无回心。不如转海为饮花为幄，赢取青春片时乐。明朝匹马嘶春风，洛阳花发胭脂红。车驰马走狂似沸，家家帐幕临晴空。天子盛明君正少，勿恨功名苦不早。富贵有时来，偷闲强欢笑，莫与离忧贾生老。
劝酒惜别
作者：张咏
朝代：宋

春日迟迟辗空碧，绿杨红杏描春色。
人生年少不再来，莫把青春枉抛掷。
思之可不令人惊，中有万恨千愁并。
今日就花始畅饮，座中行客酸离情。
我欲为君舞长剑，剑歌苦悲人苦厌。
我欲为君弹瑶琴，淳风死去无回心。
不如转海为饮花为幄，赢取青春片时乐。
明朝匹马嘶春风，洛阳花发臙脂红。
车驰马走狂似沸，家家帐幕临晴空。
天子盛明君正少，勿恨功名苦不早。
富贵有时来，偷閒强欢笑。
莫与离忧贾生老。
县斋感怀二首
作者：张咏
朝代：宋

前朝官政似无端，彭泽先生百日还。堪愧崇阳九河客，明时不敢自归山。傍人休爱命皇华，即问何能报国家。长忆乡园旧庐舍，会须抛印自锄瓜。
县斋感怀二首·其一
作者：张咏
朝代：宋
体裁：七言绝句

前朝官政似无端，彭泽先生百日还。堪愧崇阳九河客，明时不敢自归山。
县斋感怀二首·其二
作者：张咏
朝代：宋
体裁：七言绝句

傍人休爱命皇华，即问何能报国家。长忆乡园旧庐舍，会须抛印自锄瓜。
县斋秋夕
作者：张咏
朝代：宋

才薄难胜任，空销懒惰情。
公堂羣吏散，苔地乱蛩声。
隔岁乡书绝，新寒酒病生。
方今圣明代，不敢话辞荣。
县斋秋夕
作者：张咏
朝代：宋

才薄难胜任，空销懒惰情。公堂群吏散，苔地乱蛩声。隔岁乡书绝，新寒酒病生。方今圣明代，不敢话辞荣。
发冷水铺
作者：张咏
朝代：宋
体裁：七言绝句

冷水东南去路赊，水边山掩见人家。无端下马寻幽处，鸥鹭飞飞出荻花。
句·其一
作者：张咏
朝代：宋
体裁：句

莫嗟黑鬓从头白，终见黄河到底清。
句·其二
作者：张咏
朝代：宋

满屋烟霞春睡足，一溪风雨夜灯孤。
同韦主簿祈雨
作者：张咏
朝代：宋

栖鸾声誉喧羣口，掷地辞华众莫俦。
□□□□□祷处，万家瞻仰□□□。
同韦主簿祈雨
作者：张咏
朝代：宋

栖鸾声誉喧群口，掷地辞华众莫俦。此日舆君同祷处，万家瞻仰雨盈畴。
吴宫石
作者：张咏
朝代：宋

何人移置向何年，牢落空庭见断顽。竹外松间滋澹伫，土昏苔染更斓斑。贪怜玩月名偏好，莫问朝天信不还。闲醉闲吟聊自得，渐无魂梦忆归山。
吴宫石四正题曰醉石、晒药石、翫月台、朝天坛
作者：张咏
朝代：宋

何人移置向何年，牢落空庭见断顽。
竹外松间滋澹竚，土昏苔染更斓斑。
贪怜翫月名偏好，莫问朝天信不还。
閒醉閒吟聊自得，渐无魂梦忆归山。
和人惜春
作者：张咏
朝代：宋

白日不堑住，催春去忽赊。
频须倾绿蚁，未忍扫残花。
渐恐凋双鬓，堪惊远别家。
歌台重一望，烟柳数行斜。
和人惜春
作者：张咏
朝代：宋

白日不暂住，催春去忽赊。频须倾绿蚁，未忍扫残花。渐恐凋双鬓，堪惊远别家。歌台重一望，烟柳数行斜。
和人牡丹
作者：张咏
朝代：宋
体裁：七言绝句

桃源分散恨无期，忽意江城见有时。歌绕醉围抛不得，几人终夜起题诗。
和人登朗州江亭
作者：张咏
朝代：宋
体裁：七言律诗

城上江亭簇暮烟，城根老树浸江澜。何人临静夜歌罢，独客凭高秋兴宽。直下路通诸国远，偏东山隔半溪寒。渔翁似会清吟意，笑逐江鸥过浅滩。
喜雨
作者：张咏
朝代：宋

救旱功何远，淋漓昼复昏。风雷潜助势，草木岂知恩。积霭消残影，枯源涨旧痕。朗吟浑得意，重起凭前轩。
喜雨
作者：张咏
朝代：宋

救旱功何远，淋漓昼復昏。
风雷潜助势，草木岂知恩。
积霭消残影，枯源涨旧痕。
朗吟浑得意，重起凭前轩。
夜坐
作者：张咏
朝代：宋
体裁：七言绝句

流水涓涓落砌莎，竹窗残月冷无多。傍人不念思乡苦，独奏南楼一曲歌。
夫差庙
作者：张咏
朝代：宋

由来邪正是安危，不信忠廊任伯嚭。
自古家家有容冶，何须亡国殢西施。
夫差庙
作者：张咏
朝代：宋

由来邪正是安危，不信忠良任伯嚭。自古家家有容冶，何须亡国殢西施。
存目·其一
作者：张咏
朝代：宋

诗题：伍员庙首句：胥也应无憾。
存目·其二
作者：张咏
朝代：宋

诗题：泰伯庙首句：至德本无名。
孟孟词
作者：张咏
朝代：宋

胡中不识春时节，门外春回花未发。奴家闻道汉宫春，遥望南天拜新月。拜新月，攒双眉，别部胡笳声亦悲，低头自叹胡无知。
孟孟词
作者：张咏
朝代：宋

胡中不识春时节，门外春迴花未发。
奴家闻道汉宫春，遥望南天拜新月。
拜新月，攒双眉。
别部胡茄声亦悲，低头自叹胡无知。
孤舟
作者：张咏
朝代：宋
体裁：古风

汴水汤汤，维舟中央。其去也茫茫，其来也茫茫。与其济兮，焉知古之人不同舟而乐康。
寄傅逸人
作者：张咏
朝代：宋
体裁：七言绝句

当年失脚下鱼矶，苦为明朝未得归。寄语巢由莫相笑，此心不是爱轻肥。
寄傅逸人
作者：张咏
朝代：宋

鸥鹭怜疏野，朝昏绕户飞。有谁知此意，独立对斜晖。落叶堆荒径，澄泉照白衣。圣君方急善，应好下鱼矶。
寄傅逸人
作者：张咏
朝代：宋

鸥鹭怜疏野，朝昏绕户飞。
有谁知此意，独立对斜晖。
落叶堆荒径，澄泉照白衣。
圣郡方急善，应好下鱼矶。
寄晁同年
作者：张咏
朝代：宋

昔同白日升穹碧，还同水国司民籍。三年不见频寄书，两月相过忘行役。桃花江上雪霏霏，黄鹤楼中风力微。幽胜逼人魂欲飞，此时不醉无与归。人间美事应有主，别马蹄沾边塞土。南楼一望心凄迷，昨夜疏檐滴寒雨。休誇笔力驱真风，勿忆云山千万重。但遇西风一行雁，杀青相问莫辞慵。
寄晁同年
作者：张咏
朝代：宋

昔同白日昇穹碧，还同水国司民籍。
三年不见频寄书，两月相过忘行役。
桃花江上雪霏霏，黄鹤楼中风力微。
幽胜逼人魂欲飞，此时不醉无与归。
人间美事应有主，别马蹄霑边塞土。
南楼一望心凄迷，昨夜疏檐滴寒雨。
休夸笔力驱真风，勿忆云山千万重。
但偶西风一行雁，杀青相问莫辞慵。
寄柏阁宗涓上人
作者：张咏
朝代：宋

周衰风雅变，诗匠著禅衣。身世闲云片，烟霞共鹤归。引泉凉月动，扫径落花飞。自信干时拙，终求对掩扉。
寄柏阁宗涓上人
作者：张咏
朝代：宋

周衰风雅言为，诗匠着禅衣。
身世閒云片，烟霞共鹤归。
引泉凉月动，扫径落花飞。
自信干时拙，终求对掩扉。
寄潭州刘郎中
作者：张咏
朝代：宋

宦途声称旧便蕃，朝列皆推比并难。
受任已过唐刺史，结衔犹是汉郎官。
遥知万井嗟何暮，酷爱诸峰病亦看。
老大情怀更多感，相思重迭倚危栏。
寄潭州刘郎中师道
作者：张咏
朝代：宋

宦途声称旧便蕃，朝列皆推比并难。受任已过唐刺史，结衔犹是汉郎官。遥知万井嗟何暮，酷爱诸峰病亦看。老大情怀更多感，相思重叠倚危栏。
寄田锡舍人
作者：张咏
朝代：宋

当年心计此心知，忽忽逢人亦自疑。枉是忧公生白发，有何长略谢清时。林僧已怪抽身晚，朝侣犹嫌到阙迟。多喜通规识幽抱，路遥无处寄相思。
寄田锡舍人
作者：张咏
朝代：宋

当年心计此心知，忽忽逢人亦自疑。
枉是忧公生白髮，有何长略谢清时。
林僧已怪抽身晚，朝侣犹嫌到阙迟。
多喜通规识幽抱，路遥无处寄相思。
寄程说傅逸人
作者：张咏
朝代：宋
体裁：古风

绿杨阴映长楸道，桃杏初花红影小。手扶大白口谈天，得意相欢不知老。一从召入金马门，三载长缨事边徼。几欲含毫寄别离，悠悠乱思如芳草。
寄郝太冲
作者：张咏
朝代：宋

閒愁休问意休疑，此事关身合再思。
心静易求长世法，气狂难与少年时。
新编到底将何用，旧好如今更有谁。
犹忆公堂秋会否，绕窗寒竹夜风吹。
寄郝太冲
作者：张咏
朝代：宋

闲愁休问意休疑，此事关身合再思。心静易求长世法，气狂难与少年时。新编到底将何用，旧好如今更有谁。犹忆公堂秋会否，绕窗寒竹夜风吹。
寄高主簿
作者：张咏
朝代：宋

青霄数日路岐通，何惜江头暂驻踪。犹有同来未归者，县斋寥落倚千峰。
寄高主簿
作者：张咏
朝代：宋

青霄数日路歧通，何惜江头暂驻踪。
犹有同来未归者，县斋寥落倚千峰。
峡路阻风
作者：张咏
朝代：宋

嵩云草草失前期，佐主无才鬓有丝。
牢落江滩阻风夜，峡猿声裏坐多时。
峡路阻风
作者：张咏
朝代：宋

嵩云草草失前期，佐主无才鬓有丝。牢落江滩阻风夜，峡猿声里坐多时。
幽居
作者：张咏
朝代：宋

落花时节掩关初，请绝江城旧酒徒。满屋烟霞春睡足，一溪风雨夜灯孤。易中有象闲消息，身外无求免叹吁。多谢岩僧频见访，欲回流水又踟蹰。
幽居
作者：张咏
朝代：宋

落花时节掩关初，请绝江城旧酒徒。
满屋烟霞春睡足，一溪风雨夜灯孤。
易中有象闲消息，身外无求免叹吁。
多谢岩僧频见访，欲迴流水又踟蹰。
庭竹
作者：张咏
朝代：宋

挺秀诚堪贵，萧疏在藓庭。
小桃遮不得，深雪放教青。
射影池光冷，声敲鹤梦醒。
牵吟莫可极，重写上前屏。
庭竹
作者：张咏
朝代：宋

挺秀诚堪贵，萧疏在藓庭。小桃遮不得，深雪放教青。影射池光冷，声敲鹤梦醒。牵吟莫可极，重写上前屏。
弔屈原
作者：张咏
朝代：宋
体裁：七言绝句

楚王不识圣人风，纵有英贤志少通。可惜灵均好才术，一身空死乱离中。
弱柳
作者：张咏
朝代：宋

枝茎何弱种何缘，着架扶持势可怜。
但见低垂长卫足，更无疏疏欲参天。
离情谩指千条线，野兴堪惊一点烟。
最惜柔谦似君子，夜凉重起绕栏边。
弱柳
作者：张咏
朝代：宋

枝茎何弱种何缘，著架扶持势可怜。但见低垂长卫足，更无疏竦欲参天。离情漫指千条线，野兴堪惊一点烟。最惜柔谦似君子，夜凉重起绕栏边。
归越东旧隐留别秦中知己
作者：张咏
朝代：宋

客亭杨柳叶初残，歌咽秋空惨别颜。吟爱好峰归越路，醉冲寒雨出秦关。烟萝庭户重栖倚，渔浦人家旧往还。纵使功名无分得，免教心在怨尤间。
归越东旧隠留别秦中知己
作者：张咏
朝代：宋

客亭杨柳叶初残，歌咽秋空惨别颜。
吟爱好峰归越路，醉衝寒雨出秦关。
烟萝庭户重栖倚，渔浦人家旧往还。
纵使功名无分得，免教心在怨尤间。
归隠嵩阳
作者：张咏
朝代：宋
体裁：五言律诗

浮世事无限，何须要到头。壮心为客尽，孤迹卧云休。匣剑已全弃，林僧亦少酬。从来愁恨意，乞待外人愁。
怀张白逸人
作者：张咏
朝代：宋
体裁：七言律诗

昔年吟社偶通邻，常贵高风入格真。名好已期天共歇，性孤翻与世无亲。梁园醉别花烧眼，楚寺秋归鹤伴身。从此幽怀不能说，五湖烟月二京尘。
悯农
作者：张咏
朝代：宋

悠悠世事称无穷，千灵万象生虚空。活人性命由百谷，还须着意在耕农。自有奸民逃禁律，农夫倍费耕田力。青巾短褐皮肤乾，不避霜风与毒日。暮即耕兮朝即耘，东坻南垄无闲人。春秋生成一百倍，天下三分二分贫。天意昭昭怜下土，英贤比迹生寰宇。惩奸济美号长材，来救黎元暗中苦。我闻悯农之要简而平，先销坐食防兼并。更禁贪官与豪吏，悯农之道方始行。
悯旱
作者：张咏
朝代：宋

皇天诏龙司下土，谷苗乾死天未雨。如何不念苍生苦，村落？？椎旱鼓。
悯旱
作者：张咏
朝代：宋
体裁：古风

皇天诏龙司下土，谷苗乾死天未雨。如何不念苍生苦，村落��椎旱鼓。
悯旱
作者：张咏
朝代：宋

皇天诏龙司下土，谷苗干死天未雨。
如何不念苍生苦，村落𣀃𣀃椎旱鼓。
悼蜀四十韵
作者：张咏
朝代：宋

蜀国富且庶，风俗矜浮薄。
奢僭极珠贝，狂佚务娱乐。
虹桥吐飞泉，烟柳闭朱阁。
烛影逐星沈，歌声和月落。
斗鸡破百万，呼卢纵大噱。
游女白玉珰，骄马黄金络。
酒肆夜不扃，花市春惭怍。
禾稼暮云连，纨绣淑气错。
熙熙三十年，光景倏如昨。
天道本害盈，侈极祸必作。
当时布政者，冈思救民瘼。
不能宣淳化，移风復俭约。
情性非方直，多为声色着。
从欲窃虚誉，随性纵贪攫。
蚕食生灵肌，作威恣暴虐。
佞冈天子听，所利唯剥削。
一方仇恨兴，千里攘臂跃。
火气烘寒空，雪彩挥莲锷。
无人能却敌，何暇施击柝。
害物黜货辈，皆为白刃烁。
瓦砾积台榭，荆棘迷城郭。
里第锁苔芜，庭轩喧燕雀。
斗粟金帛市，束蒭罗绮博。
悲夫骄奢民，不能饱葵藿。
朝廷命元戎，帅师荡凶恶。
虎旅一以至，枭巢一何弱。
燎毛焰晶荧，破竹锋熠爚。
兵骄不可戢，杀人如戏谑。
悼耄皆丽诛，玉石何所度。
朱能翦强暴，争先谋剽掠。
良民生计空，赊死心陨穫。
四野构豺狼，五亩孰耕凿。
出师不以律，余孽何由却。
鄙夫炽蜂虿，寡术能笼络。
边陲未肃清，胡颜食天爵。
世方尚奔竞，谁復振謇谔。
黄屋远万里，九重高寥廓。
时称多英雄，才岂无卫霍。
近闻命良臣，拭目观奇略。
悼蜀四十韵并序
作者：张咏
朝代：宋

蜀国富且庶，风俗矜浮薄。奢僭极珠贝，狂佚务娱乐。虹桥吐飞泉，烟柳闭朱阁。烛影逐星沉，歌声和月落。斗鸡破百万，呼卢纵大噱。游女白玉珰，骄马黄金络。酒肆夜不扃，花市春惭怍。禾稼暮云连，纨绣淑气错。熙熙三十年，光景倏如昨。天道本害盈，侈极祸必作。当时布政者，罔思救民瘼。不能宣淳化，移风复俭约。情性非方直，多为声色着。从欲窃虚誉，随性纵贪攫。蚕食生灵肌，作威恣暴虐。佞罔天子听，所利唯剥削。一方忿恨兴，千里攘臂跃。火气烘寒空，雪彩挥莲锷。无人能却敌，何暇施击柝。害物黩货辈，皆为白刃烁。瓦砾积台榭，荆棘迷城郭。里第锁苔芜，庭轩喧燕雀。斗粟金帛市，束刍罗绮博。悲夫骄奢民，不能饱葵藿。朝廷命元戎，帅师荡凶恶。虎旅一以至，枭巢一何弱。燎毛焰晶荧，破竹锋熠爚。兵骄不可戢，杀人如戏谑。悼耄皆丽诛，玉石何所度。未能剪强暴，争先谋剽掠。良民生计空，赊死心陨穫。四野构豺狼，五亩孰耕凿。黔首不安堵，炎如居鼎镬。出师不以律，馀孽何由却。鄙夫炽蜂虿，寡术能笼络。边陲未肃清，胡颜食天爵。世方尚奔竞，谁复振蹇谔。黄屋远万里，九重高寥廓。时称多英雄，才岂无卫霍？近闻命良臣，拭目观奇略。
惊栖曲
作者：张咏
朝代：宋

天昏昏，月娟娟，惊栖之乌伊哑而翩翾。岂非海寒天风恶，扶桑半折枝巢落。又非雕鹗之不仁，邓林何苦难容身。吁嚱哉，雏雏弄翼出蓬蒿，欲就鸾凰高垒巢。安巢待何时，平林客低枝。低枝苦贱良可越，却厌争飞笑鹈鴂。星稀夜寒啼转多，恐作枝间断肠血。人生功名难与期，听之永夜生忧思。援琴欲理惊栖曲，调苦声悲不相续。
惊栖曲
作者：张咏
朝代：宋

天昏昏，月娟娟，惊栖之乌伊哑而翩翾。
岂非海寒天风恶，扶桑半折枝巢落。
又非鵰鹗之不仁，邓林何苦难容身。
吁嚱哉，雏雏弄翼出蓬蒿，欲就鸾凰高垒巢。
安巢待何时，平林容低枝。
低枝苦贱良可越，却厌争飞笑鹈鴂。
星稀夜寒啼转多，恐作枝间断肠血。
人生功名难与期，听之永夜生忧思。
援琴欲理惊栖曲，调苦声悲不相续。
愍农
作者：张咏
朝代：宋

悠悠世事称无穷，千灵万象生虚空。
活人性命由百谷，还须着意在耕农。
自有奸民逃禁律，农夫倍费耕田力。
青巾短褐皮肤干，不避霜风与毒日。
暮即耕兮朝即耘，东坻南壠无闲人。
春秋生成一百倍，天下三分二分贫。
天意昭昭怜下土，英贤比迹生寰宇。
惩奸济美号长材，来救黎元暗中苦。
我闻愍农之要简而平，先销坐食防兼并。
更禁贪官与豪吏，愍农之道方始行。
新市驿别郭同年
作者：张咏
朝代：宋

驿亭门外叙分携，酒尽扬鞭泪湿衣。莫讶临岐再回首，江山重叠故人稀。
新市驿别郭同年
作者：张咏
朝代：宋

驿亭门外叙分携，酒尽扬鞭泪湿衣。
莫讶临歧再迴首，江山重迭故人稀。
新秦送人东归
作者：张咏
朝代：宋

郡斋空古塞垣西，才喜相逢又解携。若值山东豪侠问，嵇生慵更作书题。
新秦送人东归
作者：张咏
朝代：宋

郡斋空古塞垣西，纔喜相逢又解携。
若值山东豪侠问，嵇生慵更作书题。
新秦遣怀
作者：张咏
朝代：宋

貂褐久从戎，因令笔砚慵。梳中见白发，枕上忆孤峰。风动沙昏昼，寒多雪折松。此心无与问，长愿酒盈钟。
新秦遣怀
作者：张咏
朝代：宋

貂褐久从戎，因令笔砚慵。
梳中见白髮，枕上忆孤峰。
风动沙昏画，寒多雪折松。
此心无与问，长愿酒盈钟。
新移蓼花
作者：张咏
朝代：宋

蓼丛疏淡老相宜，移傍清流曲岸西。红穗已沾巫峡雨，绿痕犹带锦江泥。吟狂不觉惊幽鹭，立困翻疑在旧溪。官满便应离此去，可怜心绪更难齐。
新移蓼花
作者：张咏
朝代：宋

蓼丛疏淡老相宜，移傍清流曲岸西。
红穗已霑巫峡雨，绿痕犹带锦江泥。
吟狂不觉惊幽鹭，立困翻疑在旧溪。
官满便应离此去，可怜心绪更难齐。
方竹
作者：张咏
朝代：宋

笋从初箨已方坚，峻节凌霜更可怜。为报世间邪佞者，如何不似竹枝贤。枝枝方直绿参参，林叶疏红始见心。却恐当时恶圆佞，结根遥向楚云深。
方竹·其一
作者：张咏
朝代：宋
体裁：七言绝句

笋从初箨已方坚，峻节凌霜更可怜。为报世间邪佞者，如何不似竹枝贤。
方竹·其二
作者：张咏
朝代：宋
体裁：七言绝句

枝枝方直绿参参，林叶疏红始见心。却恐当时恶圆佞，结根遥向楚云深。
方竹杖寄苏内翰
作者：张咏
朝代：宋
体裁：七言绝句

一寻方直剪湘烟，欲寄先愁见赏难。指佞扶危两堪试，惟凭不作瘦藤看。
旅中感怀
作者：张咏
朝代：宋

人世贪名岂是閒，几回思算几凄然。
故乡路远不得信，寒月夜来还復圆。
霜趁悲鸿归楚泽，风移残烧下秦川。
莫言酒作销忧物，更有新诗一两篇。
旅中感怀
作者：张咏
朝代：宋

人世贪名岂是闲，几回思算几凄然。故乡路远不得信，寒月夜来还复圆。霜趁悲鸿归楚泽，风移残烧下秦川。莫言酒作销忧物，更有新诗一两篇。
旅怀
作者：张咏
朝代：宋
体裁：五言律诗

儒术精穷久，风尘鬓欲衰。知音岂易得，搔首独何为。寓舍思亲处，秋原坠叶时。乐天吟更苦，笑杀五陵儿。
旅怀
作者：张咏
朝代：宋
体裁：七言律诗

移文休诮客衣尘，欲去终惭未了身。一夕乱蛩惊别恨，满阶红叶怆吟神。东周住久知音少，白社抛来旧业贫。犹喜陶潜绕篱菊，带霜开得数枝新。
早发鄂渚
作者：张咏
朝代：宋

五里亭东晓色分，数峰连络倚青云。回头却愧公车役，孤负沧洲野鹤群。
早发鄂渚
作者：张咏
朝代：宋

五里亭东晓色分，数峰连络倚青云。
迴头却愧公车役，孤负沧洲野鹤羣。
晚泊长台驿
作者：张咏
朝代：宋
体裁：七言绝句

驿亭斜掩楚城东，满引浓醪劝谏慵。自恋明时休未得，好山非是不相容。
暮春忆友人
作者：张咏
朝代：宋

杨花零落暮春风，醉起南轩夕照红。
閒倚焦桐坐无语，故人相隔海门东。
暮春忆友人
作者：张咏
朝代：宋

杨花零落暮春风，醉起南轩夕照红。闲倚焦桐坐无语，故人相隔海门东。
曲湖种柳
作者：张咏
朝代：宋
体裁：七言律诗

曲湖连曲接平芜，前事因循好叹吁。不见有源堪畎凿，便来此地费工夫。蛙能聚响难停息，莲本含香旧已无。夹岸近教多种柳，少延春色向城隅。
朝日莲
作者：张咏
朝代：宋

少得方为贵，根茎岂异莲。高低全赖水，舒卷自知天。已任群芳妒，难妨后笑偏。向明终有待，呈艳不争先。爱重频移席，徵求苦费钱。兰荪饶酷烈，桃杏愧奢妍。应瑞花中绝，标名世上传。须栽禁池内，用表太平年。
朝日莲
作者：张咏
朝代：宋

少得方为贵，根茎岂异莲。
高低全頼水，舒卷自知天。
已任羣芳妒，难妨后笑偏。
向明终有待，呈艷不争先。
爱重频移席，征求苦费钱。
兰荪饶酷烈，桃杏愧奢妍。
应瑞花中绝，标名世上传。
须栽禁池内，用表太平年。
本农
作者：张咏
朝代：宋

奢竞苦不息，生民只有冤。
谁搜元化窟，凿断丽华根。
使绝侵夺苦，着为明圣恩。
何烦重师古，即此是羲轩。
本农
作者：张咏
朝代：宋

奢竞苦不息，生民只有冤。谁搜元化窟，凿断丽华根。使绝侵夺苦，著为明圣恩。何烦重师古，即此是羲轩。
杭州一百五日水心亭留题
作者：张咏
朝代：宋
体裁：七言绝句

湖边三月百花红，湖上游人处处通。莫怪此渠来便去，都缘心地似虚空。
柳枝词七首
作者：张咏
朝代：宋

玉门关外絮飞空，破虏营前昼影浓。可便消兵无好术，忍教攀折怨春风。青连远戍和烟重，静映疏栊窣缕轻。游子不归春梦断，南轩一树有啼莺。远映天街近绕池，长条无力自相依。上阳宫女愁方绝，又是东风有絮飞。轻盈恰与地相宜，才种纤枝又引枝。不及垂阴向黎庶，春风一路送亡隋。海潮声里越溪头，谁种千株夹乱流。安得辞荣同范蠡，绿丝和雨系扁舟。帐偃缨垂已有名，水边花外更分明。前贤可得轻词句，几变新声入郑声。吴王爱重为游从，岁岁添栽后苑中。家国旋亡台榭毁，数株临水尚牵风。
柳枝词七首·其一
作者：张咏
朝代：宋

玉门关外絮飞空，破虏营前昼影浓。可便消兵无好术，忍教攀折怨春风。
柳枝词七首·其一
作者：张咏
朝代：宋

玉门关外絮飞空，破虏营前画影浓。
可便消兵无好术，忍教攀折怨春风。
柳枝词七首·其七
作者：张咏
朝代：宋
体裁：词

吴王爱重为游从，岁岁添栽后苑中。家国旋亡台榭毁，数株临水尚牵风。
柳枝词七首·其三
作者：张咏
朝代：宋
体裁：词

远映天街近绕池，长条无力自相依。上阳宫女愁方绝，又是东风有絮飞。
柳枝词七首·其二
作者：张咏
朝代：宋

青连远戍和烟重，静映疏栊窣缕轻。游子不归春梦断，南轩一树有啼莺。
柳枝词七首·其二
作者：张咏
朝代：宋

青连远戍和烟重，静映疏栊窣缕轻。
游子不归春梦断，南轩一树有啼鸾。
柳枝词七首·其五
作者：张咏
朝代：宋

海潮声裏越溪头，谁种千株夹乱流。
安是辞荣同范蠡，绿丝和雨繫扁舟。
柳枝词七首·其五
作者：张咏
朝代：宋

海潮声里越溪头，谁种千株夹乱流。安得辞荣同范蠡，绿丝和雨系扁舟。
柳枝词七首·其六
作者：张咏
朝代：宋
体裁：词

帐偃缨垂已有名，水边花外更分明。前贤可得轻词句，几变新声入郑声。
柳枝词七首·其四
作者：张咏
朝代：宋

轻柔多称地多宜，纔种纤桃又引枝。
不及垂阴向黎庶，春风一路送亡隋。
柳枝词七首·其四
作者：张咏
朝代：宋

轻盈恰与地相宜，才种纤枝又引枝。不及垂阴向黎庶，春风一路送亡隋。
桃源观
作者：张咏
朝代：宋

檐下山光砌下苔，人间重遇眼重开。旧林诸子休移诮，已许孤云作计回。
桃源观
作者：张咏
朝代：宋

檐下山光砌下苔，人间重遇眼重开。
旧林诸子休移诮，已许孤云作计迴。
每忆家园乐蜀中寄傅逸人
作者：张咏
朝代：宋

每忆家园乐，当年枉用心。翻身期济物，明代已腰金。守道知无取，防奸似不任。休今得休去，谁肯羡为霖。每忆家园乐，名贤共里闾。剧谈祛夜疟，幽梦得乡书。渐长性情懒，隔年音信疏。终嫌累高节，不得荐相如。
每忆家园乐蜀中寄傅逸人·其一
作者：张咏
朝代：宋
体裁：五言律诗

每忆家园乐，当年枉用心。翻身期济物，明代已腰金。守道知无取，防奸似不任。休今得休去，谁肯羡为霖。
每忆家园乐蜀中寄傅逸人·其二
作者：张咏
朝代：宋
体裁：五言律诗

每忆家园乐，名贤共里闾。剧谈祛夜疟，幽梦得乡书。渐长性情懒，隔年音信疏。终嫌累高节，不得荐相如。
洛中
作者：张咏
朝代：宋
体裁：七言绝句

翠辇西巡未有期，玉楼烟锁凤参差。可怜三月花如锦，狂杀满城年少儿。
洛中寓居
作者：张咏
朝代：宋

风尘籍籍伴穷迷，旋赁高斋洛水西。
绿树不知游子恨，夕阳閒引杜鹃啼。
苔侵旧径来人绝，花满南轩翠竹低。
自笑诗书冷无味，抱琴阶下草萋萋。
洛中寓居
作者：张咏
朝代：宋

风尘籍籍伴穷迷，旋赁高斋洛水西。绿树不知游子恨，夕阳闲引杜鹃啼。苔侵旧径来人绝，花满南轩翠竹低。自笑诗书冷无味，抱琴阶下草萋萋。
淮西叙别
作者：张咏
朝代：宋
体裁：古风

天门高兮未我揭，驱马淮西阻风雪。高阳狂客夜敲门，清谈大笑倾金尊。一饮使君楼，腾腾醉未休。再约娱宾曲，歌舞喧耳目。宛若是子之哲兮，精神多崛奇。穆矣簪缨之后兮，动止饶令仪。繁花不染君子道，大鹏自有飞鸣时。何顾我之弥弥，不可无言而辞。
淮西有答
作者：张咏
朝代：宋

天教明道知经纶，只在尊君兼庇民。
鹤板未征身且贱，轻车素佩游红尘。
飘飘飖飖齐与鲁，半醉半醒陈復楚。
夜倚西风拔剑舞，拔剑舞，击剑歌，青云路遥心奈何。
淮西有答
作者：张咏
朝代：宋

天教明道知经纶，只在尊君兼庇民。鹤板未徵身且贱，轻车素佩游红尘。飘飘飖飖齐与鲁，半醉半醒陈复楚，夜倚西风拔剑舞。拔剑舞，击剑歌，青云路遥心奈何。
淮阳书怀寄朝中亲旧
作者：张咏
朝代：宋

圣恩重叠念龙钟，新赐淮阳地望崇。才有筋骸堪策杖，更无情绪可忧公。日思旧隐归何计，或问前程笑指空。昨日凭高向西望，满川烟树雨濛濛。
淮阳书怀寄朝中亲旧
作者：张咏
朝代：宋

圣恩重迭念龙钟，新赐淮阳地望崇。
纔有筋骸堪策杖，更无情绪可忧公。
日思旧隠归何计，或问前程笑指空。
昨日凭高向西望，满川烟树雨蒙蒙。
游桃源观
作者：张咏
朝代：宋

一从仙去失仙源，树老台荒又几番。尘世莫嗟无分到，星坛空自有名存。竹边风健秋醒眼，花底泉香夜断魂。多少寻真旧题处，我来重与拂苔痕。
游桃源观
作者：张咏
朝代：宋

一从仙去失仙源，树老台荒又几番。
尘世莫嗟无分到，星坛空自有名存。
竹边风建秋醒眼，花底泉香夜断魂。
多少寻真旧题处，我来重与拂苔痕。
游赵氏西园
作者：张咏
朝代：宋

蜀中春艳世间殊，比并陈园恐未如。数里花光浮暖日，六街尘净见香车。翻空雅乐催欢处，入格新诗上板初。方信承平无一事，淮阳闲杀老尚书。
游赵氏西园
作者：张咏
朝代：宋

蜀中春艷世间殊，比并陈园恐未如。
数里花光浮暖日，六街尘浄见香车。
翻空雅乐催欢处，入格新诗上板初。
方信承平无一事，淮阳閒杀老尚书。
留别博州推官杨丹
作者：张咏
朝代：宋

郊亭欲别时，霜叶翻空日。男儿志在乘长风，去便离忧惨颜色。镆铘煌煌对尊酒，醉舞不成空握手。耻唱悠悠易水歌，羞折丝丝关外柳。我欲为君操峻节、研清词，古来贤圣同驱驰。连城白璧不足道，济时才略为藩篱。一以答惠贶，再欲酬心知。从今明月夜，应有远相思。
留别博州推官杨丹
作者：张咏
朝代：宋

郊亭欲别时，霜叶翻空日。
男儿志在乘长风，去便离忧惨颜色。
镆铘煌煌对尊酒，醉舞不成空握手。
耻唱悠悠易水歌，羞折丝丝关外柳。
我欲为君操峻节，研清词，古来贤圣同驱驰。
连城白璧不足道，济时才略为藩篱。
一以答惠贶，再欲酬心知。
从今明月夜，应有远相思。
登崇阳县北峰亭
作者：张咏
朝代：宋

高榭临公宅，凭轩万木秋。
乱云横岛屿，鸣雁下汀州。
到此欲长醉，何门销旧愁。
若为陶靖节，容易赋归休。
登崇阳县北峰亭
作者：张咏
朝代：宋

高榭临公宅，凭轩万木秋。乱云横岛屿，鸣雁下汀洲。到此欲长醉，何门销旧愁。若为陶靖节，容易赋归休。
登崇阳县美美亭
作者：张咏
朝代：宋

万象盘回处，年来此创亭。喧阗当邑地，清绝倚禅扃。砌迥波流碧，窗凉洞壑青。人家晴渡口，渔钓暖沙汀。岸竹风成韵，皋禽晓晒翎。栽花多是药，题壁半书经。远客凭消恨，高僧与勒铭。扫苔朝复暮，闲日醉还醒。不可穷吟思，将须列画屏。浮虚莫轻赏，美美独丁宁。
登崇阳县美美亭
作者：张咏
朝代：宋

万象盘迴处，年来此创亭。
喧阗当邑地，清绝倚禅扃。
砌迥波流碧，空凉洞壑青。
人家晴渡口，渔钓暖沙汀。
岸竹风成韵，皋禽晓晒翎。
栽花多是药，题壁半书经。
远客凭销恨，高僧与勒铭。
扫苔朝復暮，闲日醉还醒。
不可穷吟思，将须列画屏。
浮虚莫轻赏，美美独丁宁。
登麟州城楼
作者：张咏
朝代：宋

莫问戎庭苦，高栏是夕攀。
时清官事少，边静戍人閒。
雉堞临寒水，穹庐倚乱山。
皇恩正无外，不拟更移关。
登麟州城楼
作者：张咏
朝代：宋

莫问戎庭苦，高栏是夕攀。时清官事少，边静戍人闲。雉堞临寒水，穹庐倚乱山。皇恩正无外，不拟更移关。
登黄鹤楼
作者：张咏
朝代：宋

重重轩槛与云平，一度登临万想生。黄鹤信稀烟树老，碧云魂乱晚风清。何年紫陌红尘息，终日空江白浪声。莫道安邦是高致，此身终约到蓬瀛。
登黄鹤楼
作者：张咏
朝代：宋

重重轩槛与云平，一度登临万想生。
黄鹤信稀烟树老，碧魂乱晚风清。
何年紫陌红尘息，终日空江白浪声。
莫道安邦是高致，此身终约到蓬瀛。
相州官舍
作者：张咏
朝代：宋

林木千重闭郡楼，西山浓翠去无由。
思量自古逃名者，多少清閒到白头。
相州官舍
作者：张咏
朝代：宋

林木千重闭郡楼，西山浓翠去无由。思量自古逃名者，多少清闲到白头。
祛惑
作者：张咏
朝代：宋
体裁：古风

过与夜光不肯要，捉得泥丸弄到老。因嗟蜀望无胸怀，至今号作思归鸟。
秋日寄友人
作者：张咏
朝代：宋
体裁：七言绝句

柳条风暖会吟时，林下池边屐齿移。别后过从更疏懒，暮蝉嘹乱不胜悲。
秋日登美美亭
作者：张咏
朝代：宋
体裁：七言绝句

野人官职与心违，何况经年未得归。一夕秋风无限思，偶来凭槛到斜晖。
秋霖
作者：张咏
朝代：宋

触石便溟濛，经旬失远空。深疑竹箭浪，兼起蓼花风。净长苔痕绿，寒催木叶红。苍苍不可问，惆怅汉陵东。
秋霖
作者：张咏
朝代：宋

触石便溟蒙，经旬失远空。
深疑竹箭浪，兼起蓼花风。
浄长苔痕绿，寒催木叶红。
苍苍不可问，惆怅汉陵东。
竹
作者：张咏
朝代：宋

卷帘阴薄漏山色，攲枕韵疑寒雨声。春晚不知桃李谢，岁寒非避雪霜深。
竹
作者：张咏
朝代：宋

卷帘阴薄漏山色，欹枕韵疑寒雨声。
春晚不知桃李谢，岁寒非避雪霜深。
答人惠四明山蕉叶扇
作者：张咏
朝代：宋

团团休复颂齐纨，蕉叶精新举世传。更爱四明来处异，可量三伏用时便。已无酷暑侵肌骨，肯放青蝇触几筵。因藉仁风慰黎庶，宁知不及古人贤。
答人惠四明山蕉叶扇
作者：张咏
朝代：宋

团团休復颂齐纨，蕉叶精新举世传。
更爱四明来处异，可量三伏用时便。
已无酷暑侵肌骨，肯放青蝇触几筵。
因藉仁风慰黎庶，宁知不及古人贤。
答刘道人
作者：张咏
朝代：宋

嵩阳峰底洞中天，曾共浮丘对掩关。
知道高閒少兼济，折腰从此到人间。
答刘道人
作者：张咏
朝代：宋

嵩阳峰底洞中天，曾共浮丘对掩关。知道高闲少兼济，折腰从此到人间。
筵上赠小英
作者：张咏
朝代：宋

天教传百花，抟作小英明如花。
住近桃花坊北面，门庭掩映如仙家。
美人宜称言不得，龙脑熏衣香入骨。
维扬软縠如云英，毫郡轻纱若蝉翼。
我疑天上婺女星之精，偷入筵中名小英。
又疑王母侍儿初失意，谪向人间为饮妓。
不然何得肤如红玉初碾成，眼似秋波双脸横。
舞态因风欲飞去，歌声遏云长且清。
有时歌罢下香砌，几人魂魄遥相惊。
人看小英心不足，我看小英心本足。
为我高歌送一杯，我今赠尔新翻曲。
筵上赠小英
作者：张咏
朝代：宋

天教抟百花，抟作小英明如花。住近桃花坊北面，门庭掩映如仙家。美人宜称言不得，龙脑薰衣香入骨。维扬软縠如云英，亳郡轻纱若蝉翼。我疑天上婺女星之精，偷入筵中名小英。又疑王母侍儿初失意，谪向人间为饮妓。不然何得肤如红玉初碾成，眼似秋波双脸横。舞态因风欲飞去，歌声遏云长且清。有时歌罢下香砌，几人魂魄遥相惊。人看小英心不足，我看小英心本足。为我高歌送一杯，我今赠尔新翻曲。
结交
作者：张咏
朝代：宋
体裁：古风

古人死恨为交难，交心不移诚可欢。须知闇水生波澜，壮夫一欲摧心肝。
缉书斋
作者：张咏
朝代：宋

绿流北面桃花中，书斋闲锁尘蒙笼。纱窗挂户明月空，阶前草深鸣细虫。千书閟久阴生蠹，治世之文欲无绪。彫梁语燕不复归，华池皓鹤先飞去。我来憩驾吟青春，呼奴啸匠连挥斤。一日整庭户，二日芟荆榛。薙草留蕙若，扫径连松筠。千花万木似得意，幽香细韵来相亲。众口藉藉道，一以如初新。伊余世上耽书客，古今万事罗胸臆。运海抟风当振翼，任是青天更高碧。
缉书斋
作者：张咏
朝代：宋

绿流北面桃花中，书斋闲锁尘蒙笼。
纱窗挂户明月空，阶前草深鸣细虫。
千书閟久阴生蠹，治世之文欲无绪。
雕梁语燕不復归，华池皓鹤先飞去。
我来憩驾吟青春，呼奴啸匠连挥斤。
一日整庭户，二日芟荆榛。
薙草留蕙若，扫径连松筠。
千花万木似得意，幽香细韵来相亲。
众口藉藉道，一以如初新。
伊余世上耽书客，古今万事罗胸臆。
运海抟风当振翼，任是青天更高碧。
至道乙未蜀中送人东归
作者：张咏
朝代：宋

绿杨阴裏卓旌旃，一曲离歌独泫然。
顾我无才狂似鹿，羡君清节直如弦。
锦城冠难初平日，帝里春和入谒天。
好竭忠诚佐真主，莫教寻佞苦妨贤。
至道乙未蜀中送人东归
作者：张咏
朝代：宋

绿杨阴里卓旌旃，一曲离歌独泫然。顾我无才狂似鹿，羡君清节直如弦。锦城寇难初平日，帝里春和入谒天。好竭忠诚佐真主，莫教奸佞苦妨贤。
舟中晚望桃源山
作者：张咏
朝代：宋

仙山初指眼初明，倚棹因妨半日程。
云裏未忘寻去路，世间争合有浮名。
岩空闇老松千尺，天静时闻鹤一声。
更谢暮霞怜惜别，满坡红影照峥嵘。
舟中晚望桃源山
作者：张咏
朝代：宋

仙山初指眼初明，倚棹因妨半日程。云里未忘寻去路，世间争合有浮名。岩空闇老松千尺，天静时闻鹤一声。更谢暮霞怜惜别，满坡红影照峥嵘。
舟次辰阳
作者：张咏
朝代：宋

昔贤劳苦为忧官，我自无才欲忘餐。
鸣棹几程滩势恶，宿亭一夜雨声寒。
山连古洞蛮烟合，地落秋畬楚俗欢。
虽指公余便东下，好峰犹得捲帘看。
舟次辰阳
作者：张咏
朝代：宋

昔贤劳苦为忧官，我自无才欲忘餐。鸣棹几程滩势恶，宿亭一夜雨声寒。山连古洞蛮烟合，地落秋畲楚俗欢。虽指公馀便东下，好峰犹得捲帘看。
舟行
作者：张咏
朝代：宋

江边烟草湿烟江，沙白频翘鹭一双。
□细不知吟爱甚，雨中时起闭船窗。
舟行
作者：张咏
朝代：宋

江边烟草湿烟江，沙白频翘鹭一双。风细不知吟爱甚，雨中时起闭船窗。
舟行感怀
作者：张咏
朝代：宋

风帆江上往来频，渔叟应多笑此身。自愧无才酬圣泽，已甘行乐负青春。疲羸未复空忘味，纲绪难条欲问津。更拟倾杯祝天地，世间不用长奸人。
舟行感怀
作者：张咏
朝代：宋

风帆江上往来频，渔叟应多笑此身。
自愧无才酬圣泽，已甘行乐负青春。
疲赢未復空忘味，纲绪难条欲问津。
更拟倾杯祝天地，世间不用长奸人。
苦热
作者：张咏
朝代：宋

赫日炎炎烁远空，泉边树底亦无风。行人莫便多辞苦，犹胜东郊炙背翁。
苦热
作者：张咏
朝代：宋

赫日炎炎烁远窗，泉边树底亦无风。
行人莫便多辞苦，犹胜东郊炙背翁。
萧兰
作者：张咏
朝代：宋

种萧芳兰中，萧生兰亦瘁。他日秋风来，萧兰一齐败。自古贤者心，所忧在民泰。不复梦周公，中夜独慷慨。
萧兰
作者：张咏
朝代：宋

种萧芳兰中，萧生兰亦瘁。
它日秋风来，萧兰一齐败。
自古贤者心，所忧在民泰。
不復梦周公，中夜独慷慨。
蜀中伤陈恕左丞
作者：张咏
朝代：宋

英贤去世世同悲，管葛才能更比谁。心尽西山离隐后，名喧深殿受恩时。谋猷不枉称人杰，精审真堪作吏师。谩就高原向东哭，路长天远岂能知。
蜀中伤陈恕左丞
作者：张咏
朝代：宋

英贤去世世同悲，管葛才能更比谁。
心尽西山离隠后，名喧深殿受恩时。
谋猷不枉称人杰，精审真堪作吏师。
漫就高原向东哭，路长天远岂能知。
解嘲
作者：张咏
朝代：宋

我本高阳徒，平生意气凌清虚。
词锋即日未见试，壮年束手来穷途。
蛟龙岂是池中物，风雨不夹狂不得。
五都年少莫相猜，鸾凤鸡犬非朋侪。
志士抱全节，愚下焉復知。
宁作鸾凤饥，不为鸡犬肥。
君不见淮阴汉将未逢时，市人颇解相轻欺。
又不闻宣尼孜孜救乱治，厄宋围陈亦何已。
往者尚有然，余生勿多耻。
休夸捷给饶声光，莫以柔滑胜刚方。
我爱前贤似松柏，肯随秋草凋寒霜。
道在康民致尧禹，岂要常徒论可否。
兴来转脚上青云，何必赢馿苦相侮。
解嘲
作者：张咏
朝代：宋

我本高阳徒，平生意气凌清虚。词锋即日未见试，壮年束手来穷途。蛟龙岂是池中物，风雨不来狂不得。五都年少莫相猜，鸾凰鸡犬非朋侪。志士抱全节，愚下焉复知。宁作鸾凤饥，不为鸡犬肥。君不见淮阴汉将未逢时，市人颇解相轻欺。又不闻宣尼孜孜救乱治，厄宋围陈亦何已。往者尚有然，余生勿多耻。休誇捷给饶声光，莫以柔滑胜刚方。我爱前贤似松柏，肯随秋草凋寒霜。道在康民致尧禹，岂要常徒论可否。兴来转脚上青云，何必羸驴苦相侮。
访有不遇
作者：张咏
朝代：宋
体裁：五言律诗

旧径莓苔合，儿童独闭门。踏霜归远店，凉月照空尊。雁响蒹葭浦，风惊橘柚村。知音在何处，凝寂欲销魂。
请人画嵩山图
作者：张咏
朝代：宋

嵩阳三十六峰寒，向为明时隐遁难。却顾事繁思不及，如何与作画图看。
请人画嵩山图
作者：张咏
朝代：宋

嵩阳三十六峰寒，向为明时隠遁难。
却顾事繁思不及，如何与作画图看。
谕意
作者：张咏
朝代：宋

但求报国莫求名，说着阴功是有情。
楚汉既分寰宇定，留侯先意便辞荣。
谕意
作者：张咏
朝代：宋

但求报国莫求名，说著阴功是有情。楚汉既分寰宇定，留侯先意便辞荣。
谢云居山人草鞋
作者：张咏
朝代：宋

云居山客草为鞋，路转千峰此寄来。
昨日公余偷步蹑，万端心绪忆天台。
谢云居山人草鞋
作者：张咏
朝代：宋

云居山客草为鞋，路转千峰此寄来。昨日公馀偷步蹑，万端心绪忆天台。
贻傅逸人
作者：张咏
朝代：宋

少年名节动人羣，避俗深居积水濆。
几为典衣留远客，半来欹枕看閒云。
门连酒舍青苔滑，路近沙汀白鸟分。
谁道无心活黎庶，数篇新制咏南熏。
贻傅逸人
作者：张咏
朝代：宋

少年名节动人群，避俗深居积水濆。几为典衣留远客，半来欹枕看闲云。门连酒舍青苔滑，路近汀沙白鸟分。谁道无心活黎庶，数篇新制咏南薰。
赠刘吉
作者：张咏
朝代：宋

天地有至私，刘生与英气。学必摘其真，文能取诸类。叫回尧舜天，聒破周孔耳。通塞不我知，要在欢生意。居危不苟全，凭艰立忠义。归国有贤名，天子闻之喜。倒海塞横流，掀天建高议。冒死雪忠臣，谠言警贵侍。四海多壮夫，望风毛骨起。如今竟陵城，榷司茶菽利。鹤情终是孤，仁性困亦至。劳劳忧众民，咄咄骂贪吏。方期与叫阍，此实不可弃。如何不自持，稍负纤人累。酣歌引酒徒，乱入垂杨市。狂来拔剑舞，踏破青苔地。群口咤若奇，我心忧尔碎。请料高阳徒，何如东山器。请料酒仙人，何如留侯志。去矣刘跋江，深心自为计。
赠刘吉
作者：张咏
朝代：宋

天地有至私，刘生与英气。
学必摘其真，文能取诸类。
叫回尧舜天，聒破周孔耳。
通寒不我知，要在欢生意。
居危不苟全，凭艰立忠义。
归国有贤名，天子闻之喜。
倒海塞横流，掀天建高议。
冒死雪忠臣，谠言警贵侍。
四海多壮夫，望风毛骨起。
如今竟陵城，榷司茶菽利。
鹤情终是孤，仁性困亦至。
劳劳忧众民，咄咄駡贪吏。
方期与叫阍，此实不可弃。
如何不自持，稍负纤人累。
酣歌引酒徒，乱入垂杨市。
狂来拔剑舞，踏破青苔地。
羣口咤若奇，我心忧尔碎。
请料高阳徒，何如东山器。
请料酒仙人，何如留侯志。
去矣刘跋江，深心自为计。
赠孙曹二生
作者：张咏
朝代：宋

西洛繁华外，幽奇二隐同。喧卑不入耳，贤达许高风。宫水当门落，僧园旧径通。看书悲往事，坐石啸晴空。世界搜吟内，山川旷望中。忧人过忧己，岂是卧云翁。
赠孙曹二生
作者：张咏
朝代：宋

西洛繁华外，幽奇二隠同。
喧卑不主耳，贤达许高风。
宫水当门落，僧园旧径通。
看书悲往事，坐石啸晴空。
世界搜吟内，山川旷望中。
忧人过忧己，岂是卧云翁。
赠聂尧
作者：张咏
朝代：宋

聂尧怀抱何翘然，游心圣道三十年。智泉湍激横碧海，文山奇崛凌青天。神充气溢眸子好，常谈尽是经纶道。早求人用活苍黔，莫向尘中虚自老。
赠聂尧
作者：张咏
朝代：宋

聂尧怀抱何翘然，游心圣道三十年。
智泉湍激横碧海，文山奇崛凌青天。
神充气溢眸子好，常谈尽是经纶道。
早求入用活苍黔，莫向尘中虚自老。
赴职荆湖途中作
作者：张咏
朝代：宋
体裁：七言绝句

阙下过从礼数频，到官忧事更劳神。每逢山驿连宵住，似待孤云悯此身。
过华山怀白云陈先生
作者：张咏
朝代：宋

性愚不肯林泉住，强要清流拟致君。今日星驰剑南去，回头惭愧华山云。
过华山怀白云陈先生
作者：张咏
朝代：宋

性愚不肯林泉住，强要清流拟致君。
今日星驰剑南去，迴头惭愧华山云。
过武陵溪二首
作者：张咏
朝代：宋

生平苦爱山兼水，南国晴凝尽可携。即问世间谁见我，扁舟初下武陵溪。武陵山下水冲溶，往事追寻兴莫穷。欲就渔人问闲趣，叶舟齐过蓼湾东。
过武陵溪二首·其一
作者：张咏
朝代：宋
体裁：七言绝句

生平苦爱山兼水，南国晴凝尽可携。即问世间谁见我，扁舟初下武陵溪。
过武陵溪二首·其二
作者：张咏
朝代：宋

武陵山下水冲溶，往事追寻兴莫穷。
欲就渔人问閒趣，叶舟齐过蓼湾东。
过武陵溪二首·其二
作者：张咏
朝代：宋

武陵山下水冲溶，往事追寻兴莫穷。欲就渔人问闲趣，叶舟齐过蓼湾东。
退居近墅
作者：张咏
朝代：宋

选得烟村寄掩扉，拙谋翻似解忘机。名场未入老将至，乡信不来春欲归。窗背晚阴黄鸟语，簟横幽径落花飞。何由尽会苍苍意，时复携筇上翠微。
退居近墅
作者：张咏
朝代：宋

选得烟村寄掩扉，拙谋翻似解忘机。
名场未入老将至，乡信不来春欲归。
窗背晚阴黄鸟语，簟横幽径落花飞。
何由尽会苍苍意，时復携筇上翠微。
送人北游
作者：张咏
朝代：宋
体裁：五言律诗

慈亲别几时，又作北游期。万马方征虏，单车欲访谁。远身孤剑共，幽抱素琴知。应渡黄河夕，波涛惊梦思。
送别李司直
作者：张咏
朝代：宋
体裁：七言绝句

亭下依微见远村，亭中离恨若为论。数声歌罢扬帆去，民吏相看有泪痕。
送别王秘丞
作者：张咏
朝代：宋
体裁：七言绝句

帝乡三十年前别，江外相逢鬓已衰。清论未穷行计速，为君临水立多时。
送别祝隠士
作者：张咏
朝代：宋
体裁：五言律诗

龙钟尘满衣，特特叩柴扉。暂慰经年别，人惊千里归。山川秋末后，风雪雁来稀。莫便长休去，明时待发挥。
送别苏寺丞
作者：张咏
朝代：宋
体裁：五言律诗

公身多不定，何路慰飘离。莫以微言合，苦将幽思悲。山程朝醉少，雪屋夜眠迟。即问逢春约，芳菲折赠谁。
送张及三人赴举
作者：张咏
朝代：宋
体裁：古风

才雄扬子云，古称蜀川秀。千载遗英声，三贤继其后。文章积学成，孝友亦天授。远郡得充庭，期将免固陋。
送张及之任谷城
作者：张咏
朝代：宋
体裁：七言律诗

不求灼灼不卑垂，自爱先贤力自为。德行旧多乡曲誉，文章新受圣皇知。辞亲西国春方好，去路千峰鹤亦随。若到县封修政术，汉南良牧是元龟。
送祝隠者
作者：张咏
朝代：宋
体裁：五言律诗

当年辞聘币，高卧鲁郊西。道与常流别，名将往哲齐。细虫喧四壁，芳草暗前蹊。犹有谈玄叟，时时一杖藜。
送赵寺丞罢秩游青城山
作者：张咏
朝代：宋

公余长闭目，只是老心情。
闻道寻山去，连忙出户迎。
好峰须到顶，灵迹要知名。
迴日从容说，余将少解酲。
送赵寺丞罢秩游青城山
作者：张咏
朝代：宋

公馀长闭目，只是老心情。闻道寻山去，连忙出户迎。好峰须到顶，灵迹要知名。回日从容说，余将少解酲。
送韩使君赴任越州十一韵
作者：张咏
朝代：宋

圣皇忧越人，与之求良牧。
矗侯简帝心，受诏荒东服。
再拜陈苦词，臣生非碌碌。
未得灭匈奴，虽荣亦为辱。
戎丑方款盟，宸恩倦兵黩。
难展穷北威，遂作东南福。
况有重慎资，足致奸巢覆。
况有明恕怀，可使夷人伏。
行歌烟霭空，坐啸江山绿。
无忧报政迟，只怕征还速。
他日遗远书，幸勿忘兰菊。
送韩使君赴任越州十一韵
作者：张咏
朝代：宋

圣皇忧越人，与之求良牧。韩侯简帝心，受诏荒东服。再拜陈苦词：臣生非碌碌。未得灭匈奴，虽荣亦为辱。戎丑方款盟，宸恩倦兵黩。难展穷北威，遂作东南福。况有重慎资，足致奸巢覆。况有明恕怀，可使夷人伏。行歌烟霭空，坐啸江山绿。无忧报政迟，只怕徵还速。他日遗远书，幸勿忘兰菊。
送马道人归天台
作者：张咏
朝代：宋
体裁：七言律诗

逢山长欲便辞荣，见说天台益自惊。绝顶要归终久住，此时无计伴师行。囊携鼎药身难老，路接仙桥眼更明。莫笑宦途滋味薄，五湖曾有片帆轻。
送魏道士
作者：张咏
朝代：宋
体裁：七言绝句

江上萧萧木叶飞，天台狂客杖藜归。莫嫌俗吏勤相顾，曾是嵩阳旧掩扉。
途中
作者：张咏
朝代：宋
体裁：七言绝句

人情到底重官荣，见我东归夹路迎。不免旧溪高士笑，天真丧尽得浮名。
遣兴勉友人
作者：张咏
朝代：宋
体裁：七言绝句

人生三万六千日，二万日中愁苦身。惟有无心消遣得，有心到了是痴人。
邺中留别平仲
作者：张咏
朝代：宋

闻说怀经济，乘閒过隠庐。
话言殊不逆，交分合何如。
道愧将时背，心非与世疏。
凄凄重惜别，蝉噪古槐初。
邺中留别平仲
作者：张咏
朝代：宋

闻说怀经济，乘闲过隐庐。话言殊不逆，交分合何如。道愧将时背，心非与世疏。凄凄重惜别，蝉噪古槐初。
郊居会傅逸人
作者：张咏
朝代：宋

久客倦惊魂，田居乞堑安。
义宁忘力学，贫要奉亲欢。
枕外河声老，门前野色宽。
支流狂绕砌，丛苇品当栏。
书叶招邻彦，扶筇话肺肝。
吟怀难契遇，醉语动辛酸。
隠几岁时变，凭轩雷雨残。
致君须有分，会此掷鱼竿。
郊居会傅逸人
作者：张咏
朝代：宋

久客惊魂倦，田居乞暂安。义宁忘力学，贫要奉亲欢。枕外河声老，门前野色宽。支流狂绕砌，丛苇品当栏。书叶招邻彦，扶筇话肺肝。吟怀难契遇，醉语动辛酸。隐几岁时变，凭轩雷雨残。致君须有分，会此掷鱼竿。
郊居寄朝中知己
作者：张咏
朝代：宋

年来流水坏平田，客径穷愁自可怜。
汀苇乱摇寒夜雨，沙鸥閒弄夕阳天。
狂嫌浊酒难成醉，冷笑清诗不直钱。
碧落故人知我否，几回相忆上渔船。
郊居寄朝中知己
作者：张咏
朝代：宋

年来流水坏平田，客径穷愁自可怜。汀苇乱摇寒夜雨，沙鸥闲弄夕阳天。狂嫌浊酒难成醉，冷笑清诗不直钱。碧落故人知我否，几回相忆上渔船。
郡斋书情寄仙游张及
作者：张咏
朝代：宋
体裁：五言律诗

老去慵仍甚，荣名旧日疏。又因经岁病，不答故人书。闭閤僧归后，看山吏散初。何因问心迹，之子最相于。
郡斋秋夕
作者：张咏
朝代：宋

久负嵩云约，年来半白头。风惊落叶夕，雨滴戍城秋。调古将谁合，心狂谩自愁。迟回不能寐，重起凭危楼。
郡斋秋夕
作者：张咏
朝代：宋

久负嵩云约，年来半白头。
风惊落叶夕，雨滴戍城秋。
调古将谁合，心狂谩自愁。
迟迴不能寐，重起凭危楼。
酣饮
作者：张咏
朝代：宋

不敢指天象，象中皆有神。不敢说人事，谩致奸邪嗔。岂若内酣饮，兀然陶吾真。吾真小不见，吾真大无伦。真苟无所适，亦免招悲辛。堪笑古人愚，刺轹徒殒身。
酣饮·其一
作者：张咏
朝代：宋

不敢指天象，象中皆有神。不敢说人事，谩致奸邪嗔。岂若内酣饮，兀然陶吾真。
酣饮·其二
作者：张咏
朝代：宋

吾真小不见，吾真大无伦。真苟无所适，亦免招悲辛。堪笑古人愚，刺轹徒殒身。
酬宗人殿院见示诗集
作者：张咏
朝代：宋
体裁：五言律诗

句好如天设，看来字字精。功夫能到此，心意可知清。已得风雅正，任从时士轻。何当较才用，期与二南并。
酬所知
作者：张咏
朝代：宋
体裁：古风

皇风浩荡吹天地，天下英髦连凤起。海鹏一飞一万里，三尺微风何足谓。
金陵郡斋述怀
作者：张咏
朝代：宋

傍人往往羡清途，野逸情怀亦自扶。官舍四边多种竹，潮沟一面近生芦。病嫌见客低徊甚，老觉临官气味粗。不信浮名是身累，有时闲撚白髭须。
金陵郡斋述怀
作者：张咏
朝代：宋

傍人往往羡清途，野逸情怀亦自扶。
官舍四边多种竹，潮沟一面近生芦。
病嫌见客低徊甚，老觉临官气味麤。
不信浮名是身累，有时閒捻白髭鬚。
闻鹧鹕
作者：张咏
朝代：宋
体裁：七言绝句

画中曾见曲中闻，不是伤情即断魂。北客南来心未稳，数声相应过前村。
阙下元夕令领寄大有
作者：张咏
朝代：宋

月华潇洒始徘徊，时起平津雅宴开。照座玉山皆俊彩，惊人绮句尽仙才。秋风未泛鸱夷楫，浮世皆登郢隗台。的被邻翁深鄙诮，尚迷繁盛不归来。
阙下元夕令领寄大有
作者：张咏
朝代：宋

月华潇洒始徘徊，时起平津雅宴开。
照座玉山皆俊彩，惊人绮句尽仙才。
秋风未泛鸱夷檝，浮世皆登郢隗台。
的被邻翁深鄙诮，尚迷繁盛不归来。
阙下寄傅逸人
作者：张咏
朝代：宋
体裁：七言绝句

疏疏芦苇映门墙，更有新秋脍味长。何事轻抛来帝里，至今魂梦绕寒塘。
阳春曲
作者：张咏
朝代：宋

东风习习吹庭树，知道春权移日驭。
青红独解露春心，凝冷无言避春去。
大有閒阶白日长，清词丽句祝春皇。
春皇不肯论功烈，惟有年年君道昌。
阳春曲
作者：张咏
朝代：宋

东风习习吹庭树，知道春权移日驭。青红独解露春心，凝冷无言避春去。大有闲阶白日长，清词丽句祝春皇。春皇不肯论功烈，惟有年年君道昌。
雨夜
作者：张咏
朝代：宋

四檐寒雨滴秋声，醉起重挑背壁灯。世事不穷身不定，令人闲忆虎溪僧。帘幕萧萧竹院深，客怀孤寂伴灯吟。无端一夜空阶雨，滴破思乡万里心。
雨夜·其一
作者：张咏
朝代：宋

四檐寒雨滴秋声，醉起重挑背壁灯。
世事不穷身不定，令人閒忆虎溪僧。
雨夜·其一
作者：张咏
朝代：宋

四檐寒雨滴秋声，醉起重挑背壁灯。世事不穷身不定，令人闲忆虎溪僧。
雨夜·其二
作者：张咏
朝代：宋
体裁：七言绝句

帘幕萧萧竹院深，客怀孤寂伴灯吟。无端一夜空阶雨，滴破思乡万里心。
馆中新蝉
作者：张咏
朝代：宋

脱尘还与比仙游，露腹何妨近品流。嫩壳半遗红药地，细声偏傍绿杨楼。诗家取象吟难尽，画格偷真意不休。正好儒林拟緌绋，凭栏无苦预悲秋。
馆中新蝉
作者：张咏
朝代：宋

脱尘还与比仙游，露腹何妨近品流。
嫩殻半遗红药地，细声偏傍绿杨楼。
诗家取象吟难尽，画格偷真意不休。
正好儒林拟緌绋，凭栏无苦预悲秋。
骊山感事
作者：张咏
朝代：宋
体裁：七言绝句

古来仁圣最忧多，合倚承平纵逸么。行幸未停歌未阕，羯胡兵已渡黄河。
鹤
作者：张咏
朝代：宋

共怜洁白本天姿，纵在泥尘性不卑。况是稻粱厌足日，好寻烟月却归时。迹参诗雅何年尽，名系仙经四海知。应到昆丘指来历，曾陪鸳鹭浴华池。
鹤
作者：张咏
朝代：宋

共怜洁白本天姿，纵在泥尘性不卑。
况是稻粱厌足日，好寻烟月却归时。
迹参诗雅何年尽，名繫仙经四海知。
应到昆丘指来历，曾陪鸳鹭浴华池。
鹭鸾
作者：张咏
朝代：宋

碧芦风暖健精神，烟澹烟浓片影分。
天怪觅鱼心未足，不教名兴鹤同羣。
鹭鹚
作者：张咏
朝代：宋

碧芦风暖健精神，烟澹烟浓片影分。天怪觅鱼心未足，不教名与鹤同群。
闲居
作者：张咨
朝代：宋

兀兀浮生水上萍，百年那得眼长青。
醉中但爱杯呼月，镜裏惊看髩易星。
瓶胆插花时过蝶，石拳栽草也留萤。
瑶音到手知音少，默诵南华一卷经。
闲居
作者：张咨
朝代：宋

兀兀浮生水上萍，百年那得眼长青。醉中但爱杯呼月，镜里惊看鬓易星。瓶胆插花时过蝶，石拳栽草也留萤。瑶音到手知音少，默诵南华一卷经。
句
作者：张唐卿
朝代：宋

一举首登龙虎榜，十年身到凤凰池。
诗一首
作者：张唐民
朝代：宋

阴风碧裏鳞鳞瓦，落日红中缕缕烟。
无讼正如高隠地，隆冬方似早春天。
州民富庶风光好，谁信常忧满二年。
诗一首
作者：张唐民
朝代：宋

阴风碧里鳞鳞瓦，落日红中缕缕烟。无讼正如高隐地，隆冬方似早春天。州民富庶风光好，谁信常忧满二年。
送程给事知越州二首
作者：张唐民
朝代：宋

琐闼修文极禁清，蓬莱宫阙拥旄行。舳舻所至笙歌闹，里闬重来道路荣。举世几人居我地，全吴无限读书生。受恩老吏攀辕切，满肚埃尘诗不成。夕郎贤撰固清崇，公若居之受未充。节似冰霜文似锦，才如风雨气如虹。仙舟菡萏香来枕，铃阁江山秀入空。薄俗莫轻量用舍，吾民时自有穷通。
送程给事知越州二首·其一
作者：张唐民
朝代：宋
体裁：七言律诗

琐闼修文极禁清，蓬莱宫阙拥旄行。舳舻所至笙歌闹，里闬重来道路荣。举世几人居我地，全吴无限读书生。受恩老吏攀辕切，满肚埃尘诗不成。
送程给事知越州二首·其二
作者：张唐民
朝代：宋
体裁：七言律诗

夕郎贤撰固清崇，公若居之受未充。节似冰霜文似锦，才如风雨气如虹。仙舟菡萏香来枕，铃阁江山秀入空。薄俗莫轻量用舍，吾民时自有穷通。
题扪参阁
作者：张唐民
朝代：宋

讼简民淳羡小州，两衙才退似归休。一怀山果三胜酒，暮掩青峰即下楼。
题扪参阁
作者：张唐民
朝代：宋

讼简民淳羡小州，两衙纔退似归休。
一怀山果三胜酒，暮掩青峯即下楼。
偈一首
作者：张唐英
朝代：宋
体裁：偈颂

言生本不生，言灭本不灭。觉路自分明，勿与迷者说。
句
作者：张唐英
朝代：宋

西掖词臣旧处游，南隆隐客敞庐幽。
句
作者：张唐英
朝代：宋

西掖词臣旧处游，南隆隠客敞庐幽。
题传舍
作者：张唐英
朝代：宋

先帝昭陵土未乾，又闻永厚葬衣冠。小臣有泪皆成血，忍向东风看牡丹。
题传舍
作者：张唐英
朝代：宋

先帝昭陵土未干，又闻永厚葬衣冠。
小臣有泪皆成血，忍向东风看牡丹。
七夕歌
作者：张商英
朝代：宋

河东美人天帝子，机杼年年劳玉指。
织成云雾紫绡衣，辛苦无懽容不理。
帝怜独居无与娱，河西嫁得牵牛夫。
贪懽不归天帝怒，谪归却踏来时路。
但令一岁一相逢，七月七日桥边渡。
上元秭归溪西社火点灯
作者：张商英
朝代：宋

百丈游灯绕石坡，溪西保社事黄魔。草花灼灼迎新福，腰鼓鼕鼕踏旧歌。溪西灯社宝莲台，一点光明远更开。料得长杨宫里见，却疑仙火下云来。
上元秭归溪西社火点灯·其一
作者：张商英
朝代：宋

百丈游灯绕石坡，溪西保社事黄魔。草花灼灼迎新福，腰鼓鼕鼕踏旧歌。
上元秭归溪西社火点灯·其一
作者：张商英
朝代：宋

百丈游灯遶石坡，溪西保社事黄魔。
草花灼灼迎新福，腰鼓冬冬踏旧歌。
上元秭归溪西社火点灯·其二
作者：张商英
朝代：宋

溪西灯社宝莲台，一点光明远更开。
料得长杨宫裏见，却疑仙火下云来。
上元秭归溪西社火点灯·其二
作者：张商英
朝代：宋

溪西灯社宝莲台，一点光明远更开。料得长杨宫里见，却疑仙火下云来。
上巳舣舟汉口命驾凤栖成二绝句
作者：张商英
朝代：宋

上巳嬉游集汉阳，云收雨霁日舒光。瑞烟和气横寥廓，何用兰亭祓不祥。池上澄辉冻已销，阳和巧思著花梢。残云断霭归何处，翠幰红帷遍乐郊。
上巳舣舟汉口命驾凤栖成二绝句·其一
作者：张商英
朝代：宋
体裁：七言绝句

上巳嬉游集汉阳，云收雨霁日舒光。瑞烟和气横寥廓，何用兰亭祓不祥。
上巳舣舟汉口命驾凤栖成二绝句·其二
作者：张商英
朝代：宋

池上澄辉冻已销，阳和巧思着花梢。
残云断霭归何处，翠幰红帷遍乐郊。
上巳舣舟汉口命驾凤栖成二绝句·其二
作者：张商英
朝代：宋

池上澄辉冻已销，阳和巧思著花梢。残云断霭归何处，翠幰红帷遍乐郊。
与刘跛子饮市桥
作者：张商英
朝代：宋
体裁：七言绝句

迁客湖湘召赴京，轮蹄迎迓一何荣。争如与子市桥饮，且免人间宠辱惊。
东台
作者：张商英
朝代：宋

迢迢云水涉峰峦，渐觉天低宇宙宽。东北分明睹大海，西南咫尺望长安。圆光化现珠千颗，耸日初升火一团。风雨每从岩下起，那罗洞里有龙蟠。
东台
作者：张商英
朝代：宋

迢迢云水涉峰峦，渐觉天低宇宙宽。
东北分明睹大海，西南咫尺望长安。
圆光化现珠千颗，耸日初昇火一团。
风雨每从岩下起，那罗洞裏有龙蟠。
中台
作者：张商英
朝代：宋

中台岌岌最堪观，四面林峰拥翠峦。万壑松声心地向，数条山色骨毛寒。重重燕水东南阔，漠漠黄沙西北宽。总信文殊归向者，大家高步白云端。
中台
作者：张商英
朝代：宋

中台岌岌最堪观，四面林峰拥翠峦。
万壑松声心地嚮，数条山色骨毛寒。
重重燕水东南阔，漠漠黄沙西北宽。
总信文殊归向者，大家高步白云端。
中秋夜寄克道运使
作者：张商英
朝代：宋
体裁：五言律诗

不见柯山客，中秋月又圆。夜分清滴露，天末淡收烟。念远情非俗，凌虚骨欲仙。素琴明此恨，相与对婵娟。
临终偈
作者：张商英
朝代：宋
体裁：偈颂

幻质朝章八十一，沤生沤灭谁人识。撞破虚空归去来，铁牛入海无消息。
五台山
作者：张商英
朝代：宋

五顶嵯峨接太虚，就中偏称我师居。
毒龙池畔云生早，猛兽岩前客过疏。
冰雪满山银点缀，香花徧地锦舒铺。
展开坐具长三尺，方占山河五百余。
五台山
作者：张商英
朝代：宋

五顶嵯峨接太虚，就中偏称我师居。毒龙池畔云生早，猛兽岩前客过疏。冰雪满山银点缀，香花遍地锦舒铺。展开坐具长三尺，方占山河五百馀。
偈一首
作者：张商英
朝代：宋
体裁：偈颂

五老机缘共一方，神锋各向袖中藏。明朝老将登坛看，便请横矛战一场。
偈二首
作者：张商英
朝代：宋

乱云堆里数峰高，绝学高人此遁逃。无奈俗官寻住处，前驱一喝散猿猱。久向黄龙山里龙，到来只见住山翁。须是背触拳头外，别有灵犀一点通。
偈二首·其一
作者：张商英
朝代：宋

乱云堆裏数峰高，绝学高人此遯逃。
无奈俗官寻住处，前驱一喝散猿猱。
偈二首·其一
作者：张商英
朝代：宋

乱云堆里数峰高，绝学高人此遁逃。无奈俗官寻住处，前驱一喝散猿猱。
偈二首·其二
作者：张商英
朝代：宋

久向黄龙山里龙，到来只见住山翁。须是背触拳头外，别有灵犀一点通。
偈二首·其二
作者：张商英
朝代：宋

久嚮黄龙山裏龙，到来只见住山翁。
须是背触拳头外，别有灵犀一点通。
凈明塔
作者：张商英
朝代：宋
体裁：七言律诗

月满汾川宝铎寒，谁来此地葬金棺。育王得道行空际，尊者飞光出指端。天上凝云常覆定，人间劫火漫烧残。三千世界无留迹，聊向阎浮示涅槃。
凌云行
作者：张商英
朝代：宋
体裁：古风

我本耕钓夫，素嗜山水乐。补吏来旴江，潜解组绶缚。独上凌云行，青梯入寥廓。万象富观览，四面峻岩壑。天风袭衣襟，断霞半空落。仙家鸡犬鸣，惊起巢松鹤。胜游最后时，萍梗念漂泊。回首顾人间，佳景满城郭。
凌云行
作者：张商英
朝代：宋

麻姑何代仙，南城有遗坛。
双练飞绝巘，天风逼人寒。
枯螺抱怪石，几见海水干。
清都在何许，烟雾不可干。
宫阙镂白玉，辎軿驾朱鸾。
念非粗浊质，可以超云端。
冲虚尽尘滓，变化生羽翰。
悠悠戚施子，汲汲营餔餐。
颀然硕且大，躯干压马鞍。
奉养恐不至，齿髮忽已残。
呼吸一时绝，枯骸积巑岏。
膝行望碧落，霄露零衣冠。
愿闻道之妙，不用掷米丹。
人间宁足乐，弃去夫何难。
北台
作者：张商英
朝代：宋

北台高峻碧崔嵬，多少游人到便回。怕见目前生地狱，愁闻耳畔发风雷。七星每夜沾峰顶，六出长年积涧隈。若遇黑龙灵懆者，人间心念自然灰。
北台
作者：张商英
朝代：宋

北台高峻碧崔嵬，多少游人到便迴。
怕见目前生地狱，愁闻耳畔发风雷。
七星每夜霑峰顶，六出长年积涧隈。
若遇黑龙灵懆者，人间心念自然灰。
华阳洞
作者：张商英
朝代：宋
体裁：七言绝句

素虎斑虬蹑紫烟，几看沧海变桑田。赤城玉笥寻真后，又到华阳第八天。
南乡子
作者：张商英
朝代：宋

向晚出京关。细雨微风拂面寒。杨柳堤边青草岸，堪观。只在人心咫尺间。酒饮盏须乾。莫道浮生似等闲。用则逆理天下事，何难。不用云中别有山。瓦钵与磁瓯。闲伴白云醉后休。得失事常贫也乐，无忧。运去英雄不自由。彭越与韩侯。盖世功名一土丘。名利有饵鱼吞饵，轮收。得脱那能更上钩。
南乡子·其一
作者：张商英
朝代：宋
体裁：词

向晚出京关。细雨微风拂面寒。杨柳堤边青草岸，堪观。只在人心咫尺间。酒饮盏须乾。莫道浮生是等闲。用则斡旋天下事，何难。不用云中别有山。
南乡子·向晚出京关
作者：张商英
朝代：宋
体裁：词

向晚出京关。细雨微风拂面寒。杨柳堤边青草岸，堪观。只在人心咫尺间。酒饮盏须乾。莫道浮生似等闲。用则逆理天下事，何难。不用云中别有山。
南乡子·向晚出京关
作者：张商英
朝代：宋

向晚出京关。
细雨微风拂面寒。
杨柳堤边青草岸，堪观。
只在人心咫尺间。
酒饮盏须干。
莫道浮生似等闲。
用则逆理天下事，何难。
不用云中别有山。
南乡子·瓦钵与磁瓯
作者：张商英
朝代：宋
体裁：词

瓦钵与磁瓯。闲伴白云醉后休。得失事常贫也乐，无忧。运去英雄不自由。彭越与韩侯。盖世功名一土丘。名利有饵鱼吞饵，轮收。得脱那能更上钩。
南乡子·瓦钵与磁瓯
作者：张商英
朝代：宋

瓦钵与磁瓯。闲伴白云醉後休。得失事常贫也乐，无忧。运去英雄不自由。彭越与韩侯。盖世功名一土丘。名利有饵鱼吞饵，轮收。得脱那能更上钩。
南台
作者：张商英
朝代：宋
体裁：七言律诗

迢迢策杖上南台，北望清凉眼豁开。二片烟霞笼紫府，万年松径锁苍苔。人游灵境涉溪去，我访真容踏顶来。前后三三知者少，衲僧到此费徘徊。
南峰寺
作者：张商英
朝代：宋
体裁：五言律诗

寺据南峰顶，僧传北祖禅。孤云飞远峤，落日满平川。法界穷三大，河山遍大千。香灯方丈小，又结一来缘。
句
作者：张商英
朝代：宋

天连远水三吴阔，人倚危楼万象低。湖上青山一抹高，烟中草木细如毫。安得将相似仲山。大士慈悲度有情，亦要时节因缘并。也应笑我空经营，虽多手眼难支撑。灵山会上别世尊，各以愿力济群生。子勿诮我徒经营，手眼太少难支撑。星文占地谶，巽水直江流。虽赝犹堪贵，前贤况可师。欲到崄头寻怪石，夜来春水涨前溪。赞唐山石裂半岸，壅遏波涛雪霜起。橹声呕哑下巴东，路接阳台十二峰。因寻太上长生诀，偶到青城大面山。楠生石合头陀出，此记传闻岁月遥。水味甘腴偏宜煮，茗非陆羽莫能辨。四时积雪瞻岷岭，三派飞泉出洞天。空将泪作雨滂沱，泪痕有尽愁无竭。灵官召集役神鹊，直渡银河横作桥。不向庐山寻落处，象王鼻孔谩辽天。秦庭繁杏两株开。庭前积水过不流，落叶千片水上浮。怜花不忍见凋谢，风力颠猛摧娇柔。水晶肉白壳皮红，色变香移味不同。如障如屏如绣画，似幢似盖似旌旗。分付着身先引去，免教人道贩私茶。最怜高冢临官道，细细烟莎编烧痕。鹤发飘飘紫府仙，摩娑金狄不知年。
句·其一
作者：张商英
朝代：宋

天连远水三吴阔，人倚危楼万象低。
句·其七
作者：张商英
朝代：宋

星文占地谶，巽水直江流。
句·其三
作者：张商英
朝代：宋

安得将相似仲山。
句·其九
作者：张商英
朝代：宋

欲到崄头寻怪石，夜来春水涨前溪。
句·其二
作者：张商英
朝代：宋

湖上青山一抹高，烟中草木细如毫。
句·其二五
作者：张商英
朝代：宋

鹤髮飘飘紫府仙，摩娑金狄不知年。
句·其二十
作者：张商英
朝代：宋
体裁：句

庭前积水过不流，落叶千片水上浮。怜花不忍见凋谢，风力颠猛摧娇柔。
句·其二十一
作者：张商英
朝代：宋

水晶肉白壳皮红，色变香移味不同。
句·其二十三
作者：张商英
朝代：宋
体裁：句

分付着身先引去，免教人道贩私茶。
句·其二十二
作者：张商英
朝代：宋
体裁：句

如障如屏如绣画，似幢似盖似旌旗。
句·其二十五
作者：张商英
朝代：宋

鹤发飘飘紫府仙，摩娑金狄不知年。
句·其二四
作者：张商英
朝代：宋
体裁：句

最怜高冢临官道，细细烟莎编烧痕。
句·其五
作者：张商英
朝代：宋
体裁：句

灵山会上别世尊，各以愿力济群生。子勿诮我徒经营，手眼太少难支撑。
句·其八
作者：张商英
朝代：宋

虽贋犹堪贵，前贤况可师。
句·其八
作者：张商英
朝代：宋

虽赝犹堪贵，前贤况可师。
句·其六
作者：张商英
朝代：宋

每闻回列进，不觉寸心忙。
句·其十
作者：张商英
朝代：宋
体裁：句

赞唐山石裂半岸，壅遏波涛雪霜起。
句·其十一
作者：张商英
朝代：宋
体裁：句

橹声呕哑下巴东，路接阳台十二峰。
句·其十七
作者：张商英
朝代：宋
体裁：句

灵官召集役神鹊，直渡银河横作桥。
句·其十三
作者：张商英
朝代：宋
体裁：句

楠生石合头陀出，此记传闻岁月遥。
句·其十九
作者：张商英
朝代：宋
体裁：句

秦庭繁杏两株开。
句·其十二
作者：张商英
朝代：宋
体裁：句

因寻太上长生诀，偶到青城大面山。
句·其十五
作者：张商英
朝代：宋
体裁：句

四时积雪瞻岷岭，三派飞泉出洞天。
句·其十八
作者：张商英
朝代：宋
体裁：句

不向庐山寻落处，象王鼻孔谩辽天。
句·其十六
作者：张商英
朝代：宋
体裁：句

空将泪作雨滂沱，泪痕有尽愁无竭。
句·其十四
作者：张商英
朝代：宋
体裁：句

水味甘腴偏宜煮，茗非陆羽莫能辨。
句·其四
作者：张商英
朝代：宋
体裁：句

大士慈悲度有情，亦要时节因缘并。也应笑我空经营，虽多手眼难支撑。
吴孟宗
作者：张商英
朝代：宋
体裁：七言绝句

孟宗泣竹冬笋生，岂是青青竹有情。大抵主张非有物，人心但莫负幽明。
和刘尉赤岸上巳
作者：张商英
朝代：宋

教池天气不胜情，携手聊同陌上行。洛禊嬉游修故事，楚歌欢笑集村氓。慕潘珍果盈车掷，挑卓幽琴满座倾。为报兰亭王逸少，且无今日管弦声。采兰时节近清明，朝野欢娱值太平。坦率从来如庾亮，穷愁素不学虞卿。三年阳渚成何事，一觉邯郸悟此生。把酒花前须醉倒，肯教风雨落繁英。
和刘尉赤岸上巳·其一
作者：张商英
朝代：宋
体裁：七言律诗

教池天气不胜情，携手聊同陌上行。洛禊嬉游修故事，楚歌欢笑集村氓。慕潘珍果盈车掷，挑卓幽琴满座倾。为报兰亭王逸少，且无今日管弦声。
和刘尉赤岸上巳·其二
作者：张商英
朝代：宋
体裁：七言律诗

采兰时节近清明，朝野欢娱值太平。坦率从来如庾亮，穷愁素不学虞卿。三年阳渚成何事，一觉邯郸悟此生。把酒花前须醉倒，肯教风雨落繁英。
和前韵
作者：张商英
朝代：宋

东湖水落露堤沙，舟过湖心藻荇斜。
野径小桥穿竹巷，烟村疏柳间芦花。
新秔炊熟胭脂白，活鲫珍于丙穴嘉。
饮散肩舆乘皓月，烛笼何用两行纱。
和前韵
作者：张商英
朝代：宋

东湖水落露堤沙，舟过湖心藻荇斜。野径小桥穿竹巷，烟村疏柳间芦花。新粳炊熟胭脂白，活鲫珍于丙穴嘉。饮散肩舆乘皓月，烛笼何用两行纱。
和孙右司沅州道上过元夕
作者：张商英
朝代：宋
体裁：七言律诗

三五皇州夜色鲜，使车方事武陵蛮。华灯邈想端门外，翠辇初临太一还。月满九衢闻舜乐，云开双阙见尧颜。自怜风雨新城道，陟彼崔嵬我马艰。
咏戏仙亭
作者：张商英
朝代：宋
体裁：七言律诗

浓洄江水泻高滩，中有神龙久屈蟠。众乐妙音时响亮，双娃长袖忽阑珊。世间变化无非幻，阁上登临正好欢。观幻见真真亦幻，谷花岩草谩凭阑。
四贤堂
作者：张商英
朝代：宋
体裁：七言律诗

文昭文定与文忠，内翰元之共四公。政事风流俱第一，典刑人物更谁同。能诗只有东坡老，到处唯寻六一翁。欲遣滁阳招作客，五星同聚此堂中。
圣灯
作者：张商英
朝代：宋
体裁：七言绝句

云贴西山日出东，一轮明相现云中。修行莫道无榜模，只恐修行落断空。
头陀岩
作者：张商英
朝代：宋

半间囗室安禅地，盖代功名不易磨。
白囗老龙归海去，岩中留得老头陀。
孤愤吟二首
作者：张商英
朝代：宋

平津谀武帝，尧舜未为聪。归来东阁士，称颂比周公。势利变人心，上下交相蒙。低颜望眉睫，一喜生春风。优游卒兹岁，安知朝野空。青青一本桑，下可百夫息。泠泠一井泉，上有千人汲。千里以为郡，百里以为邑。生齿岂不繁，教化繄尔力。何事北窗人，叹此徒劳职。
孤愤吟二首·其一
作者：张商英
朝代：宋
体裁：古风

平津谀武帝，尧舜未为聪。归来东阁士，称颂比周公。势利变人心，上下交相蒙。低颜望眉睫，一喜生春风。优游卒兹岁，安知朝野空。
孤愤吟二首·其二
作者：张商英
朝代：宋
体裁：古风

青青一本桑，下可百夫息。泠泠一井泉，上有千人汲。千里以为郡，百里以为邑。生齿岂不繁，教化繄尔力。何事北窗人，叹此徒劳职。
宋老生殉难诗
作者：张商英
朝代：宋

血战保孤城，嗟哉宋老生。身甘殉隋难，义不屈唐兵。骨已尘埃尽，光犹日月争。裴刘等死耳，谁重复谁轻。
宋老生殉难诗
作者：张商英
朝代：宋

血战保孤城，嗟哉宋老生。
身甘殉隋难，义不屈唐兵。
骨已尘埃尽，光犹日月争。
裴刘等死耳，谁重復谁轻。
干明寺
作者：张商英
朝代：宋
体裁：七言绝句

隔垣禅律两招提，却是人心咫尺迷。百亿须弥四天下，凭君为我指东西。
平阳道中过上元
作者：张商英
朝代：宋

元夕吾何处，吾行次晋郊。
乐棚垂苇席，灯柱缚松梢。
俚妇朱双脸，村夫赤两骹。
春田夸积雪，酒胆醉仍杪。
平阳道中过上元
作者：张商英
朝代：宋

元夕吾何处，吾行次晋郊。乐棚垂苇席，灯柱缚松梢。俚妇朱双脸，村夫赤两骹。春田誇积雪，酒胆醉仍嘐。
归州
作者：张商英
朝代：宋
体裁：古风

归州男子屈灵均，归乡女儿王昭君。山穷林薄不肥沃，生尔才貌空绝群。男为逐臣沉湘水，女嫁穹庐夫万里。汉宫无色楚无人，丑陋险邪君自喜。
护国寺
作者：张商英
朝代：宋

薄宦区区可叹嗟，寂寥寒馆过村家。
神锥岂向囊中出，宝剑聊凭醉后夸。
就禄勉持毛义檄，读书空满惠生车。
掩关不识青春好，一夜狂风已落花。
护国寺
作者：张商英
朝代：宋

薄宦区区可叹嗟，寂寥寒馆过村家。神锥岂向囊中出，宝剑聊凭醉后誇。就禄勉持毛义檄，读书空满惠生车。掩关不识青春好，一夜狂风已落花。
拟岘亭
作者：张商英
朝代：宋
体裁：七言绝句

英雄往事堪叹息，栏干徙倚情何极。学取山翁醉似泥，不同羊祜谋人国。
挽老苏先生
作者：张商英
朝代：宋

近来天下文章格，尽是之人咳唾余。
方喜丘园空繐帐，何期箫吹咽轜车。
一生自抱萧张术，万古空传杨孟书。
大志未酬身已没，为君双泪湿衣裾。
挽老苏先生
作者：张商英
朝代：宋

近来天下文章格，尽是之人咳唾馀。方喜丘园空穗帐，何期箫吹咽轜车。一生自抱萧张术，万古空传杨孟书。大志未酬身已没，为君双泪湿衣裾。
挽老苏先生
作者：张商英
朝代：宋
体裁：七言律诗

近来天下文章格，尽是之人咳唾馀。方喜丘园空繐帐，何期箫吹咽轜车。一生自抱萧张术，万古空传杨孟书。大志未酬身已没，为君双泪湿衣裾。
朱泾船子禅师
作者：张商英
朝代：宋

芦苇萧萧江岸秋，长天独月向西流。
离鈎三寸无人道，笑倚兰桡自点头。
朱泾船子禅师
作者：张商英
朝代：宋

芦苇萧萧江岸秋，长天独月向西流。离钩三寸无人道，笑倚兰桡自点头。
江陵
作者：张商英
朝代：宋
体裁：七言绝句

地连云梦水无边，天断夷陵欲尽山。曾是刘虬高饮地，不知何处扣玄关。
涢阴亭
作者：张商英
朝代：宋
体裁：七言绝句

驾言晨出涢台隅，涢上登临酒拍壶。不似岘山羊叔子，心随汉水欲吞吴。
涪州
作者：张商英
朝代：宋
体裁：五言绝句

瘴地风云早，温天气候催。穷冬不见雪，正月已闻雷。
淩云行
作者：张商英
朝代：宋

麻姑何代仙，南城有遗坛。双练飞绝巘，天风逼人寒。枯螺抱怪石，几见海水乾。清都在何许，烟雾不可干。宫阙镂白玉，辎軿驾朱鸾。念非粗浊质，可以超云端。冲虚尽尘滓，变化生羽翰。悠悠戚施子，汲汲营餔餐。颀然硕且大，躯干压马鞍。奉养恐不至，齿发忽已残。呼吸一时绝，枯骸积巑岏。膝行望碧落，霄露零衣冠。愿闻道之妙，不用掷米丹。人间宁足乐，弃去夫何难。
游天平山
作者：张商英
朝代：宋

洞天金阙天平爵，层{山廛}石崖寒玉削。
突兀云生缥缈间，鬅松树大侵寥廓。
苍鹿挨摧北斗魁，耍猿弄损南辰角。
碑文压破石鳌头，琅玕烂折玉兔脚。
背岩松柏碧森森，向日杂花红灼灼。
遮碍林虑半壁天，琢成云汉千里壑。
宫宰炉烧延寿香，避秦采得长生药。
风物依稀紫府宫，岚光缭绕朱陵阁。
路转樵人目下迷，桃源仙子心无错。
千形万状天平山，剖判玄黄天地作。
游天平山
作者：张商英
朝代：宋

洞天金阙天平爵，层■石崖寒玉削。突兀云生缥缈间，鬅松树大侵寥廓。苍鹿挨摧北斗魁，耍猿弄损南辰角。碑文压破石鳌头，琅玕烂折玉兔脚。背岩松柏碧森森，向日杂花红灼灼。遮碍林虑半壁天，琢成云汉千里壑。宫宰炉烧延寿香，避秦采得长生药。风物依稀紫府宫，岚光缭绕朱陵阁。路转樵人目下迷，桃源仙子心无错。千形万状天平山，剖判玄黄天地作。
游灊山叙寄苏子平
作者：张商英
朝代：宋
体裁：七言律诗

少年相别老相逢，月满灊山照肺胸。恩录破除仙录在，世缘消灭道缘浓。寻思钝鸟难如鹤，比拟夭桃却是松。九井共投青竹简，谁知老子自犹龙。
游绵山
作者：张商英
朝代：宋

夕阳返照影流东，点点寒鸦过远峰。渔叟罢竿收钓饵，牧童吹笛弄西风。日光隐隐沉沧海，山色青青耸碧空。万壑千崖增秀丽，往来人在画图中。
游绵山
作者：张商英
朝代：宋

夕阳返照影流东，点点寒鸦过远峰。
渔叟罢竿收钓饵，牧童吹笛弄西风。
日光隠隠沉沧海，山色青青耸碧空。
万壑千崖增秀丽，往来人在画图中。
游青原山
作者：张商英
朝代：宋
体裁：七言绝句

所至纷纷簿领堆，也须风月洗尘埃。明朝相与寻师去，况是同行掉臂来。
溪亭二首
作者：张商英
朝代：宋

林檎园北小桥南，水绿山青不易兼。戴胜降时桑破甲，驾犁啼处稻抽尖。柳因倒植风流甚，花为新移蓓蕾纤。独碾云龙坐溪石，几人今夕共银蟾。萧寺回环石磴间，山光草色远相连。坐中清景追唐迹，门外红尘接渭川。落涧飞泉千丈玉，过墙修竹一梢烟。画工谁绘当时巧，移得江南在眼前。
溪亭二首·其一
作者：张商英
朝代：宋
体裁：七言律诗

林檎园北小桥南，水绿山青不易兼。戴胜降时桑破甲，驾犁啼处稻抽尖。柳因倒植风流甚，花为新移蓓蕾纤。独碾云龙坐溪石，几人今夕共银蟾。
溪亭二首·其二
作者：张商英
朝代：宋

萧寺回环石磴间，山光草色远相连。
坐中清景追唐蹟，门外红尘接渭川。
落涧飞泉千丈玉，过墙修竹一梢烟。
画工谁绘当时巧，移得江南在眼前。
溪亭二首·其二
作者：张商英
朝代：宋

萧寺回环石磴间，山光草色远相连。坐中清景追唐迹，门外红尘接渭川。落涧飞泉千丈玉，过墙修竹一梢烟。画工谁绘当时巧，移得江南在眼前。
濮公山
作者：张商英
朝代：宋
体裁：七言律诗

野陂衰草接荒城，千里浮光点太清。不与众山为伴侣，自然八面露峥嵘。偶因仕宦身来到，渐远尘埃眼更明。问道膝行无处所，渡头新月小舟横。
灵泉寺著华严合论作
作者：张商英
朝代：宋
体裁：七言绝句

合论流通七卷经，点教开眼示群生。不须天女添瓶水，自有灵泉一派清。
牡丹
作者：张商英
朝代：宋
体裁：七言绝句

落日宾朋醉帽斜，笙歌一曲上云车。颇知春色随轩去，不见东庵满槛花。
猫
作者：张商英
朝代：宋

白玉狻猊藉锦茵，写经湖上净名轩。吾方大谬求前定，尔亦何知不少喧。出没任从仓内鼠，钻窥宁似槛中猿。高眠永日长相对，更约冬裘共足温。
猫
作者：张商英
朝代：宋

白玉狻猊藉锦茵，写经湖上凈名轩。
吾方大谬求前定，尔亦何知不少喧。
出没任从仓内鼠，钻窥宁似槛中猿。
高眠永日长相对，更约冬裘共足温。
留题慧山寺
作者：张商英
朝代：宋

咸阳获重之明年，五月端午予泛船。二闸新成洞常润，组练直贯吴松川。淮南柁师初入浙，借问邑里犹茫然。茶经旧说慧山泉，海内知名五十年。今日亲来酌泉水，一见信异传闻千。置茶适自建安到，青杯石臼相争先。辗罗万过玉泥腻，小瓶蟹眼汤正煎。乳头云脚盖盏面，吸嗅入鼻消睡眠。涤釜操壶贮甘液，缄题远寄朱门宅。仙人见水是琉璃，乃知陆羽非凡客。
留题慧山寺
作者：张商英
朝代：宋

咸阳获重之明年，五月端午予泛船。
二闸新成洞常润，组练直贯吴松川。
淮南柁师初入浙，借问邑里犹茫然。
茶经旧说慧山泉，海内知名五十年。
今日亲来酌泉水，一见信异传闻千。
置茶适自建安到，青杯石臼相争先。
辗罗万过玉泥腻，小瓶蟹眼汤正煎。
乳头云脚盖盏面，吸嗅入鼻消睡眠。
涤釜操壶贮甘液，缄题远寄朱门宅。
仙人见水是瑠璃，乃知陆羽非凡客。
睢阳五老图
作者：张商英
朝代：宋

德政调元向道閒，天朝诏许实辞冠。丹心耿耿悬象魏，青史昭昭照玉桓。晚节友贤阳凤暖，老年忧世谷驹寒。太平犹自存龟鉴，后进仪刑仰慕看。
睢阳五老图
作者：张商英
朝代：宋

德政调元向道閒，天朝诏许实辞冠。
丹心耿耿悬象魏，青史昭昭照玉桓。
晚节友贤阳凤暖，老年忧世谷驹寒。
太平犹自存龟鑑，后进仪刑仰慕看。
神仙
作者：张商英
朝代：宋
体裁：七言绝句

土木形容殷七七，水云情性许閒閒。身中火枣无人会，此药元来便驻颜。
秋兴亭
作者：张商英
朝代：宋
体裁：七言绝句

风送片帆来北客，霜凋万木见东州。湖光碧湛郎官水，苇岸黄深鹦鹉洲。
秘魔岩
作者：张商英
朝代：宋
体裁：七言绝句

阅尽龙宫五百函，三年不下秘魔岩。须知别有安身处，脱却如来鹘臭衫。
秭归
作者：张商英
朝代：宋

乱石乌牛伏，惊涛白马奔。大家齐拭目，看我过龙门。惊心乌石莲花淖，过眼黄牛竹节滩。征棹直从中溜去，好山只得片时看。
秭归·其一
作者：张商英
朝代：宋
体裁：五言绝句

乱石乌牛伏，惊涛白马奔。大家齐拭目，看我过龙门。
秭归·其二
作者：张商英
朝代：宋
体裁：七言绝句

惊心乌石莲花淖，过眼黄牛竹节滩。征棹直从中溜去，好山只得片时看。
立秋会监司
作者：张商英
朝代：宋
体裁：七言绝句

片叶飞空忽报秋，玉醅浮蚁恰新篘。相逢昂饮聊乘兴，万事从它一日休。
竞渡
作者：张商英
朝代：宋

龙舟鼓笛和吴歌，采索缠筒吊汨罗。文腿千人齐举棹，岂知湖海有风波。
竞渡
作者：张商英
朝代：宋

龙舟鼓笛和吴歌，采索缠筒弔汨罗。
文腿千人齐举棹，岂知湖海有风波。
端午偶题
作者：张商英
朝代：宋
体裁：七言绝句

孤忠不屈赴湘流，甘与干逢地下游。若共蛟龙争口食，何如附会楚王休。
端午同子宣平岚榭晚酌望南山而有作
作者：张商英
朝代：宋
体裁：七言律诗

相见常嗟相聚稀，平岚危榭对斜晖。牛羊遍野草初绿，槐柳成阴春已归。顶上绯生麋角解，嘴边黄尽燕初飞。白头共作天涯客，几向南山咏式微。
端午献扇
作者：张商英
朝代：宋
体裁：七言绝句

纨扇新成献乃翁，草堂虚寂起清风。欲知妙用真无有，不离而今掌握中。
笋二首
作者：张商英
朝代：宋

卧病十馀日，不见西轩竹。稚子忽报言，新笋抽五六。长江萦绕地膏腴，风气相连不甚殊。自是苦根分彼此，致令苦笋胜宜都。
笋二首·其一
作者：张商英
朝代：宋

卧病十余日，不见西轩竹。
稚子忽报言，新笋抽五六。
笋二首·其一
作者：张商英
朝代：宋

卧病十馀日，不见西轩竹。稚子忽报言，新笋抽五六。
笋二首·其二
作者：张商英
朝代：宋
体裁：七言绝句

长江萦绕地膏腴，风气相连不甚殊。自是苦根分彼此，致令苦笋胜宜都。
答平禅师
作者：张商英
朝代：宋

吐舌耳聋师已晓，搥胸祇得哭苍天。
盘山会裏翻筋斗，到此方知普化颠。
答平禅师
作者：张商英
朝代：宋

吐舌耳聋师已晓，搥胸祇得哭苍天。盘山会里翻筋斗，到此方知普化颠。
苦根
作者：张商英
朝代：宋
体裁：七言绝句

壑源山势上连云，合占南州第一春。自有化工钟粹气，时生灵叶奉严宸。
蒋坊寺赐老僧
作者：张商英
朝代：宋
体裁：七言律诗

九十光阴欠五年，寒灰枯木老云泉。眼明尚可穿针鼻，齿硬犹能嚼石莲。疑是合知诸佛印，果然别得一枝禅。不因看破真赃物，安得囊中出小编。
蛇谷道中闻杜宇
作者：张商英
朝代：宋

高杉何亭亭，北接岢岚山。如何蜀杜宇，飞鸣来此间。羽翼误尔身，浩荡迷乡关。日长岩谷迥，口角流朱殷。我亦有先庐，三峨出尘寰。别来二十年，仕宦发欲斑。岂不怀西归，青葱映潺湲。有翼尚飘泊，无翼何时还。
蛇谷道中闻杜宇
作者：张商英
朝代：宋

高杉何亭亭，北接岢岚山。
如何蜀杜宇，飞鸣来此间。
羽翼误尔身，浩荡迷乡关。
日长岩谷迥，口角流朱殷。
我亦有先庐，三峨出尘寰。
别来二十年，仕宦髮欲斑。
岂不怀西归，青葱映潺湲。
有翼尚飘泊，无翼何时还。
西台
作者：张商英
朝代：宋
体裁：七言律诗

宝台高峻足穹苍，狮子遗踪八水傍。五色云中游上界，九重天外看西方。三时雨泪龙宫冷，一夜风飘月桂香。土石尚能消罪障，何劳菩萨放神光。
见山亭
作者：张商英
朝代：宋
体裁：七言律诗

帘捲疏烟醉眼开，浮云飞尽见崔嵬。苦嗟霖雨遮藏久，深谢晴风列致来。丹桂有时明月满，旧山无路白猿哀。禅僧指我真空理，心火茫然一夜灰。
解脱禅师道场
作者：张商英
朝代：宋
体裁：七言绝句

圣凡路上绝纤痕，解脱文殊各自论。东土西天无着处，佛光山下一龛存。
诗一首
作者：张商英
朝代：宋

野僧迎客下烟岚，试问如何是翠岩。
门近洪崖千尺井，石桥分水绕松杉。
读书灯
作者：张商英
朝代：宋
体裁：五言律诗

小笼疏四面，明纸罩孤灯。自小共寒热，相亲如友朋。旧书曾递照，新烛莫相憎。几为吟诗苦，留光到夙兴。
赋新繁周表权如诏亭
作者：张商英
朝代：宋

乌犀解轴黄金装，吴绫蜀锦鸾凤翔。欧虞飞毫洒中诏，帝曰咨汝田曹郎。汝能教子以义方，济济来仕吾国光。贲汝爵秩及身章，潜德晦耀吾岂忘。田曹有亭在繁上，旧以义方揭亭榜。安知教子三千年，契合前言被天奖。翰林为易如诏名，春入丘园添气象。里老来观归责儿，急寻字解治王诗。綵衣朱幡典便郡，简池太守真汝师。
赋新繁周表权如诏亭
作者：张商英
朝代：宋

乌犀解轴黄金装，吴绫蜀锦鸾凤翔。
欧虞飞毫洒中诏，帝曰咨汝田曹郎。
汝能教子以义方，济济来仕吾国光。
贲汝爵秩及身章，潜德晦耀吾岂忘。
田曹有亭在繁上，旧以义方揭亭榜。
安知教子三千年，契合前言被天奬。
翰林为易如诏名，春入丘园添气象。
里老来观归责儿，急寻字解治王诗。
綵衣朱旛典便郡，简池太守真汝师。
赞喻弥陀画丈六佛
作者：张商英
朝代：宋
体裁：古风

丈六金身，毫端三昧。精妙入神，充满法界。善知众艺，得大自在。游戏神通，一切无碍。恒河沙劫，金刚不坏。万象森罗影现中，一颗圆光非内外。
赠博士承议
作者：张商英
朝代：宋
体裁：七言律诗

南归迁客气平和，磊落胸中所得多。白日过从唯陆谞，清宵梦想适维摩。裴徊未忍捐鸡肋，寂寞犹能顾雀罗。好与乡人敦薄俗，莫因哺啜负岷峨。
赠玉岩
作者：张商英
朝代：宋
体裁：七言律诗

四围岩谷上通天，岩底幽人抱腹眠。不羡庄鹏抟九万，肯随齐客列三千。养成白雪高歌调，散尽黄金有简编。野鹿今朝入城市，为余有意下林泉。
跋胡德林七夕
作者：张商英
朝代：宋
体裁：七言绝句

鼓盆新恨度良宵，怅望仙娥未见邀。会取天河离合意，何曾灵鹊久成桥。
过新城院
作者：张商英
朝代：宋
体裁：五言律诗

昔读旴川集，尝闻泰伯贤。新城文刻在，往事野僧传。气格终惊俗，光芒合贯天。田翁不知价，只得十千钱。
过梁口
作者：张商英
朝代：宋

迢迢一水绕千山，桑柘阴阴聚落宽。好事莫传江上信，渔樵自不识衣冠。
过梁口
作者：张商英
朝代：宋

迢迢一水遶千山，桑柘阴阴聚落宽。
好事莫传江上信，渔樵自不识衣冠。
进仰山瑞禾诗宋大雅十三章
作者：张商英
朝代：宋

彼修者禾，其穗七兮。夐古所无，今感格兮。岁在庚辰，利见大人。十有二祀，而纪庚寅。乾坤六子，遇庚则新。大人法天，有革有因。皇帝孝仁，羹墙神考。遹追先猷，三代之道。炳然规模，百世之宝。敢弗祇从，率意改造。蔽自渊衷，恪遵熙丰。法非补完，熙丰是同。乃戢干戈，不勤远略。烦敛是蠲，冗官是削。屏斥浮虚，尊敦俭朴。舳舻尾衔，溯流通洛。泉币既平，商旅云行。四民乐化，迭为重轻。乃疏禁网，及释青枉。流徒赐还，鹿解禽放。戴恩和顺，涵泳旷荡。父子怡怡，朋友交饷。百度孔修，德泽滂流。官知奉法，吏畏纳赇。农夫熙熙，服我先畴。桴鼓不鸣，奠枕靡忧。职是善化，有赫临下。阴阳泰通，薰蒸陶冶。惠两柔风，太和塞野。渗漉百嘉，芃芃禾稼。帝宅中天，何知其然。四方郡国，咸奏丰年。丰年之象，何以昭宣。爰有异粟，八节如鞭。一本之上，双茎相向。穗叶敷荣，挺拔寻丈。高而不危，神力扶持。同而能异，济物是宜。彼修者禾，其实骈罗。天子万年，本枝蕃多。
进仰山瑞禾诗宋大雅十三章
作者：张商英
朝代：宋
体裁：四言诗

彼修者禾，其穗七兮。夐古所无，今感格兮。（一章）岁在庚辰，利见大人。十有二祀，而纪庚寅。乾坤六子，遇庚则新。大人法天，有革有因。（二章）皇帝孝仁，羹墙神考。遹追先猷，三代之道。炳然规模，百世之宝。敢弗祇从，率意改造。（三章）蔽自渊衷，恪遵熙丰。法非补完，熙丰是同。（四章）乃戢干戈，不勤远略。烦敛是蠲，冗官是削。屏斥浮虚，尊敦俭朴。舳舻尾衔，溯流通洛。（五章）泉币既平，商旅云行。四民乐化，迭为重轻。（六章）乃疏禁网，及释青枉。流徒赐还，鹿解禽放。戴恩和顺，涵泳旷荡。父子怡怡，朋友交饷。（七章）百度孔修，德泽滂流。官知奉法，吏畏纳赇。农夫熙熙，服我先畴。桴鼓不鸣，奠枕靡忧。（八章）职是善化，有赫临下。阴阳泰通，薰蒸陶冶。惠两柔风，太和塞野。渗漉百嘉，芃芃禾稼。（九章）帝宅中天，何知其然。四方郡国，咸奏丰年。丰年之象，何以昭宣。爰有异粟，八节如鞭。（十章）一本之上，双茎相向。穗叶敷荣，挺拔寻丈。（十一章）高而不危，神力扶持。同而能异，济物是宜。（十二章）彼修者禾，其实骈罗。天子万年，本枝蕃多。（十三章）
进仰山瑞禾诗宋大雅十三章·其一
作者：张商英
朝代：宋

彼修者禾，其穗七兮。
夐古所无，今感格兮。
进仰山瑞禾诗宋大雅十三章·其一〇
作者：张商英
朝代：宋

帝宅中天，何知其然。
四方郡国，咸奏丰年。
丰年之象，何以昭宣。
爰有异粟，八节如鞭。
进仰山瑞禾诗宋大雅十三章·其一一
作者：张商英
朝代：宋

一本之上，双茎相向。
穗叶敷荣，挺拔寻丈。
进仰山瑞禾诗宋大雅十三章·其一三
作者：张商英
朝代：宋

彼修者禾，其实骈罗。
天子万年，本枝蕃多。
进仰山瑞禾诗宋大雅十三章·其一二
作者：张商英
朝代：宋

高而不危，神力扶持。
同而能异，济物是宜。
进仰山瑞禾诗宋大雅十三章·其七
作者：张商英
朝代：宋

乃疏禁网，及释青枉。
流徒赐还，鹿解禽放。
戴恩和顺，涵泳旷荡。
父子怡怡，朋友交饷。
进仰山瑞禾诗宋大雅十三章·其三
作者：张商英
朝代：宋

皇帝孝仁，羹墙神考。
遹追先猷，三代之道。
炳然规模，百世之宝。
敢弗祇从，率意改造。
进仰山瑞禾诗宋大雅十三章·其九
作者：张商英
朝代：宋

职是善化，有赫临下。
阴阳泰通，熏蒸陶冶。
惠两柔风，太和塞野。
渗漉百嘉，芃芃禾稼。
进仰山瑞禾诗宋大雅十三章·其二
作者：张商英
朝代：宋

岁在庚辰，利见大人。
十有二祀，而纪庚寅。
干坤六子，遇庚则新。
大人法天，有革有因。
进仰山瑞禾诗宋大雅十三章·其五
作者：张商英
朝代：宋

乃戢干戈，不勤远略。
烦敛是蠲，冗官是削。
屏斥浮虚，尊敦俭朴。
舳舻尾衔，泝流通洛。
进仰山瑞禾诗宋大雅十三章·其八
作者：张商英
朝代：宋

百度孔修，德泽滂流。
官知奉法，吏畏纳赇。
农夫熙熙，服我先畴。
桴鼓不鸣，奠枕靡忧。
进仰山瑞禾诗宋大雅十三章·其六
作者：张商英
朝代：宋

泉币既平，商旅云行。
四民乐化，迭为重轻。
进仰山瑞禾诗宋大雅十三章·其四
作者：张商英
朝代：宋

蔽自渊衷，恪遵熙丰。
法非补完，熙丰是同。
进贺冬至
作者：张商英
朝代：宋
体裁：七言律诗

烛满天街晓漏长，杜门牢落叹台纲。金吾六卒闲私第，玉笋千官守未央。五贵吁谟恩盗贼，一朝新事劾风霜。尧天咫尺横云雾，遥庆南山万寿觞。
金精山留题
作者：张商英
朝代：宋

秦亡项灭汉罢兵，分王宗室皆连城。
西方女子不用事，张氏有妇怀金精。
吴山之下吴水曲，石鼓峰峦翠相矗。
山幽水邃闺阁严，二八芳年貌如玉。
吴王闻知心欲狂，珠琲缯纩罗千箱。
苦凭青翼致消息，陈说富贵夸膏粱。
玉人冷笑吾当许，汝第为吾开洞府。
洞成赋诗悲下土，悲哉下土人皆苦。
飘飘仙袂凌上苍，天街昴毕腾辉光。
使回千里涩进步，目极五云空断肠。
吴王悒悒忽不乐，入顾后宫情索寞。
仙凡会合竟何年，多谢君王凿洞天。
金精山留题
作者：张商英
朝代：宋

秦亡项灭汉罢兵，分王宗室皆连城。西方女子不用事，张氏有妇怀金精。吴山之下吴水曲，石鼓峰峦翠相矗。山幽水邃闺阁严，二八芳年貌如玉。吴王闻知心欲狂，珠琲缯纩罗千箱。苦凭青翼致消息，陈说富贵誇膏粱。玉人冷笑吾当许，汝第为吾开洞府。洞成赋诗悲下土，悲哉下土人皆苦。飘飘仙袂淩上苍，天街昴毕腾辉光。使回千里涩进步，目极五云空断肠。吴王悒悒忽不乐，入顾后宫情索寞。仙凡会合竟何年，多谢君王凿洞天。
银杏
作者：张商英
朝代：宋

鸭脚半熟色犹青，纱囊驰寄江陵城。城中朱门翰林宅，清风六月吹帘旌。玉纤雪椀白相照，烂银壳破玻璃明。
银杏
作者：张商英
朝代：宋

鸭脚半熟色犹青，纱囊驰寄江陵城。
城中朱门翰林宅，清风六月吹帘旌。
玉纤雪椀白相照，烂银殻破玻璃明。
银杏
作者：张商英
朝代：宋
体裁：古风

鸭脚半熟色犹青，纱囊驰寄江陵城。城中朱门翰林宅，清风六月吹帘旌。玉纤雪碗白相照，烂银壳破玻璃明。
雪
作者：张商英
朝代：宋

六出飘萧万瓦乾，冰壶天地不容看。金门贺客螭头冷，草阁吟终粟瓦寒。故人家在西溪上，欲叩柴门兴已阑。
雪
作者：张商英
朝代：宋

六出飘萧万瓦干，冰壶天地不容看。
金门贺客螭头冷，草阁吟终粟瓦寒。
故人家在西溪上，欲叩柴门兴已阑。
青原山七祖塔
作者：张商英
朝代：宋
体裁：七言绝句

一派青原出少林，信衣到此只传心。寻常示众无人会，尽向庐陵米价寻。
颂一首
作者：张商英
朝代：宋

马师一喝大雄峰，深入髑髅三日聋。黄檗闻之惊吐舌，江西从此立宗风。
颂一首
作者：张商英
朝代：宋

马师一喝大雄峰，深入髑髅三日聋。
黄蘗闻之惊吐舌，江西从此立宗风。
颂一首
作者：张商英
朝代：宋
体裁：偈颂

鼓寂钟沉托钵回，岩头一拶语如雷。果然只得三年活，莫是遭他受记来。
题介公庙
作者：张商英
朝代：宋

十九年从晋重耳，艰棘忧危同践履。田中乞食桑下谋，茧足周旋垂万里。一心奉事不自欺，逆知天意开公子。及河忽闻舅犯言，如以朝衣蹈泥滓。鄙夫岂可与同行，携母入山甘隐藏。公子归来霸业强，筑坛践土尊天王。大夫卿士环佩锵，斩袪寺人纷颉颃。念子昔者皆奔亡，舍我长逝情怛伤。大蒐纵火焚山冈，烈焰不肯回刚肠。嗟乎义士不可量，何人谬作龙蛇章。
题介公庙
作者：张商英
朝代：宋

十九年从晋重耳，艰棘忧危同践履。
田中乞食桑下谋，茧足周旋垂万里。
一心奉事不自欺，逆知天意开公子。
及河忽闻舅犯言，如以朝衣蹈泥滓。
鄙夫岂可与同行，携母入山甘隠藏。
公子归来霸业强，筑坛践土尊天王。
大夫卿士环佩锵，斩袪寺人纷颉颃。
念子昔者皆奔亡，舍我长逝情怛伤。
大蒐纵火焚山冈，烈焰不肯回刚肠。
嗟乎义士不可量，何人谬作龙蛇章。
题关公像
作者：张商英
朝代：宋
体裁：古风

月缺不改光，剑折不改铓。月缺白易满，剑折尚带霜。势利寻常事，难屈志士肠。男儿有死节，可杀不可量。
题天平山扑猪岭
作者：张商英
朝代：宋
体裁：七言绝句

玉皇不禁上天梯，半筑临崖与斗齐。昨日我因寻药到，祇疑惊起日中鸡。
题太平兴龙寺
作者：张商英
朝代：宋

荡荡东风着物华，渡江初喜绝尘沙。蔽空杉径四百里，在处旗亭三五家。山叶半青茶未过，水畦漫白稻初芽。慇勤说似潭园侣，南北随乡不是誇。
题太平兴龙寺
作者：张商英
朝代：宋

荡荡东风着物华，渡江初喜绝尘沙。
蔽空杉径四百里，在处旗亭三五家。
山叶半青茶未过，水畦漫白稻初芽。
慇懃说似潭园侣，南北随乡不是夸。
题真浄肖像
作者：张商英
朝代：宋
体裁：四言诗

云庵纲宗，能用能照。冷面严眸，神光独耀。孰传其旨，觌露唯肖。前悦后洪，如融如肇。
题霍岳
作者：张商英
朝代：宋
体裁：五言排律

鹫翅垂三晋，鳌趺踞一方。丹书思智伯，白发诣秦王。展足成姑射，回峦揖太行。水涵千顷富，源发四渠长。鸟不栖林木，云常入帝乡。柏根蟠老石，瓜蔓散平冈。叱咤生雷电，鞭笞役虎狼。欲知雄气象，卫霍出平阳。
题风水洞
作者：张商英
朝代：宋

岭头松竹自生寒，两穴茫茫彻鬼关。
风窃虎威时弄草，泉欺龙睡故离山。
不嫌淅沥惊尘耳，聊挹清冷洗病颜。
窗外月高湘簟冷，更无閒梦到人间。
题风水洞
作者：张商英
朝代：宋

岭头松竹自生寒，两穴茫茫彻鬼关。风窃虎威时弄草，泉欺龙睡故离山。不嫌淅沥惊尘耳，聊挹清泠洗病颜。窗外月高湘簟冷，更无閒梦到人间。
香林院
作者：张商英
朝代：宋
体裁：古风

瑟瑟松上风，冥冥竹间露。窗虚簟色寒，石侧苍苔古。长廊寂无人，殿阁下铃语。此意两萧然，徘徊不能去。
高光堡道中
作者：张商英
朝代：宋
体裁：五言律诗

故碾迎朝日，高光眩晚霞。峰峦成地势，桑柘似人家。柳叶依墙密，溪流刷石斜。土氓尊使者，再拜馈酥茶。
龙眼
作者：张商英
朝代：宋
体裁：古风

托根初不异南山，十八妖娆带渥丹。玉润满苞甘露浥，文绡团蹙绛纱丸。便为仙苑千年果，回笑幽皋九畹兰。
水调歌头·名节本来重
作者：张嗣初
朝代：宋

名节本来重，轩冕亦何轻。人间儿戏，刚自指点客星明。黄屋龙旂九仞，苍石渔丝千尺，谁辱又谁荣。会得傥来意，方识古交情。想当时，奇男子，汉真人。龙潜豹隐，胸中同是一经纶。公办中兴事业，我向沧浪学钓，各自寄吾真。谁信往来客，千古诵清名。
水调歌头·名节本来重
作者：张嗣初
朝代：宋
体裁：词

名节本来重，轩冕亦何轻。人间儿戏，刚自指点客星明。黄屋龙旗九仞，苍石渔丝千尺，谁辱又谁荣。会得傥来意，方识古交情。想当时，奇男子，汉真人。龙潜豹隐，胸中同是一经纶。公办中兴事业，我向沧浪学钓，各自寄吾真。谁信往来客，千古诵清名。
化成岩·其一
作者：张嗣古
朝代：宋
体裁：七言绝句

迢迢绿野送平流，唤得风光入小舟。撑破芦花波底月，淡烟衰草不胜秋。
化成岩·其二
作者：张嗣古
朝代：宋
体裁：七言绝句

长松吹断晚来风，水底轻溶落照红。独立黄昏无一事，好山忽在暮云中。
游仰山谒小释迦塔访孚惠二王遗迹赠长老混融
作者：张嗣古
朝代：宋
体裁：古风

嵯峨大仰峰，云气摩苍天。山灵喜迎客，收雨散轻烟。众壑争飞流，四岭半为田。修竹老岁月，乔松裹山川。水声含万古，处处听潺湲。是时秋色半，景气相澄鲜。丛桂为我芳，拂拂吹清妍。行穿苔磴滑，楼观悬其巅。慇勤一瓣香，致敬西方仙。人生果奚赖，俗累相拘缠。是事且置念，一榻分云眠。
登妙高亭
作者：张嗣古
朝代：宋

雨余山石洗孱颜，卧虎蹲羊各自闲。
杖屦贪穿秋色好，不知衣惹藓痕斑。
登妙高亭
作者：张嗣古
朝代：宋

雨馀山石洗孱颜，卧虎蹲羊各自闲。杖屦贪穿秋色好，不知衣惹藓痕斑。
蟠龙山
作者：张嗣古
朝代：宋
体裁：古风

苍龙蜿蜿复蜒蜒，峥嵘头角摩九天。划然下览众山小，蟠伏此地经千年。云盘雾结三十六，鳞甲参差动林谷。不将霖雨矜神功，却向寒崖散飞瀑。洒风吹我冲晴烟，飞甍金碧悬山巅。白云脚底飞欲尽，此身忽在层霄边。问沤堂前旧消息，拍碎阑干人不识。心随境转万化新，跳出世间真有得。清兴未尽还归来，却立平地听风雷。纷纷冠盖趋尘埃，此龙此寺长崔嵬。
雪谷潭
作者：张嗣古
朝代：宋
体裁：古风

崎岖鸟道开烟萝，长松偃蹇声荡摩。白龙怒吼挂绝壁，苍兕离立迎清波。枯筇拄破青苔色，雷雨收功神敛迹。穷源不得空归来，掬雪抟珠三太息。
鼎湖
作者：张因
朝代：宋

有唐天子天宝初，礼官学士披图书。推本黄帝九云车，曾跨火龙升天衢。世传虢略留鼎湖，世传桥山晏神舆。真人起灭不异涂，霓来吹落火龙须。一须落处生万芜，春风秋霜荣复枯。顶峰千丈金芙蕖，一叶金华落婺墟。天子闻之为嗟吁，大封山川名仙都。姓刘天师半山居，修真自结草屠苏。始严祠宇辟一区，至今名篆存珷玞。上下万年变万殊，水云依旧本扶疏。事载咸通端不诬，世更五代迹不除。钜宋兴王握乾符，庆源尊祖礼何如。乃命天下严殿庐，治平天子榜玉虚。北客南来一字无，飘飘含蓼政如荼。崆峒童子真吾徒，心闲神应微嗫嚅。尽收胜概赋归欤，归去山东作画图。
鼎湖
作者：张因
朝代：宋

有唐天子天宝初，礼官学士披图书。
推本黄帝九云车，曾跨火龙昇天衢。
世传虢略留鼎湖，世传桥山晏神舆。
真人起灭不异涂，霓来吹落火龙鬚。
一鬚落处生万芜，春风秋霜荣復枯。
顶峰千丈金芙蕖，一叶金华落婺墟。
天子闻之为嗟吁，大封山川名仙都。
姓刘天师半山居，修真自结草屠苏。
始严祠宇闢一区，至今名篆存碔砆。
上下万年变万殊，水云依旧本扶疏。
事载咸通端不诬，世更五代迹不除。
鉅宋兴王握干符，庆源尊祖礼何如。
乃命天下严殿庐，治平天子榜玉虚。
北客南来一字无，飘飘含蓼政如荼。
崆峒童子真吾徒，心闲神应微嗫嚅。
尽收胜概赋归欤，归去山东作画图。
句
作者：张固
朝代：宋
体裁：句

鹿石晓寒云漠漠，虎溪春浅水潺潺。
水帘洞
作者：张国衡
朝代：宋

洞口鲛绡薄，山心玉蕊浮。
残云挂练影，新月下空鈎。
白鹤仙人去，苍苔石磴幽。
奇踪看不倦，旬日为淹留。
水帘洞
作者：张国衡
朝代：宋

洞口鲛绡薄，山心玉蕊浮。残云挂练影，新月下空钩。白鹤仙人去，苍苔石磴幽。奇踪看不倦，旬日为淹留。
句
作者：张图南
朝代：宋

坐中竞病分明久，驴上推敲兀未裁。
遗陈毡头
作者：张圆觉
朝代：宋
体裁：七言绝句

释氏三千金世界，道士十二玉楼台。不知云鹤今何处，空使毡头夜卧阶。
题兴龙寺老柏院
作者：张在
朝代：宋
体裁：七言绝句

南邻北舍牡丹开，年少寻芳日几回。惟有君家老柏树，春风来似不曾来。
喜客泉
作者：张圭
朝代：宋
体裁：古风

昔闻喜客泉，今来欣见之。俯槛一凝盼，珠玑拂清池。山灵蕴神秀，出此天下奇。嗟余时所忌，而泉喜何为。丹忱天自知，愿兹谅弗疑。
展子虔游春图卷
作者：张圭
朝代：宋
体裁：七言绝句

东风一样翠红新，绿水青山又可人。料得春山更深处，仙源初不限红尘。
晋桧
作者：张圭
朝代：宋
体裁：古风

晋代王气终，劫灰今几时。独馀此苍桧，郁郁贞秀姿。深根盘厚地，云汉参高枝。风霜固久历，雨露无偏滋。一笑媚时荣，朝盛夕已衰。
玉蝶泉
作者：张圭
朝代：宋

仙人修炼地，玉井著神功。日月双轮见，阴阳两窍通。可堪清澈底，那更施无穷。尚冀丹砂力，当浇尘念空。
登茅山
作者：张圭
朝代：宋
体裁：古风

久矣厌朝市，心栖岩壑幽。今朝复何朝，陟此苍峰秋。玉宇正寥廓，风籁寒飕飗。平生获壮观，万里供寸眸。烟岚缥缈中，青原间桑畴。琳宫一何丽，突出寒岩陬。茅君此仙去，遐想希前修。胡为尘玉踪，岁月徒悠悠。何当乘云虬，八表同周流。念念竟忘言，凝神入冥搜。彷佛鸾鹤音，还来故山游。
阴阳井
作者：张圭
朝代：宋
体裁：五言律诗

仙人修鍊地，玉井著神功。日月双轮见，阴阳两窍通。可堪清彻底，那便施无穷。尚冀丹砂力，当浇尘念空。
题周曾秋塘图
作者：张圭
朝代：宋
体裁：七言绝句

荷枯苇折澹秋塘，岸侧夫容镜里妆。水宿云飞禽共乐，不须别处觅潇湘。
题周曾秋塘图
作者：张圭
朝代：宋
体裁：七言绝句

荷枯苇折澹秋塘，岸侧芙蓉镜里妆。水宿云飞禽共乐，不须别处觅潇湘。
题王鹏梅金明池图
作者：张圭
朝代：宋
体裁：七言绝句

万棹齐奔竞出头，锦标夺得志应酬。吴侬识此争先著，一度赢来便可休。
将之豫章别葆光先生
作者：张坚
朝代：宋
体裁：七言绝句

西山唤我陪轻举，上馆留君养大还。莫起世间离别念，他年相见两童颜。
茅山雨中
作者：张坚
朝代：宋

疏疏雾雨閟朝晴，不那浮云先自生。传语洞灵休勒驾，而今逋客已归耕。
茅山雨中
作者：张坚
朝代：宋

踈踈雾雨閟朝晴，不那浮云先自生。
传语洞灵休勒驾，而今逋客已归耕。
鹤庙松
作者：张坚
朝代：宋
体裁：七言绝句

谁种飞仙百丈梯，风摧雨折昔人非。凭谁寄语杨员外，留取孙枝待令威。
云间阁留题壁间
作者：张垓
朝代：宋

清江一曲抱村流，古柏千茎绕径幽。天畔峰峦俱秀峙，壁间珠玉烂凝眸。遥观细菊重岩下，共作携壶九日游。回首家山白云外，遽兴归思漫悠悠。
云间阁留题壁间
作者：张垓
朝代：宋

清江一曲抱村流，古柏千茎遶幽。
天畔峰峦俱秀峙，壁间珠玉烂凝眸。
遥观细菊重岩下，共作携壶九日游。
回首家山白云外，遽兴归思漫悠悠。
水月洞绝句
作者：张埏
朝代：宋
体裁：五言绝句

明月出天山，月明秋水寒。观心同水月，镊白坐相看。
龙隐岩
作者：张埏
朝代：宋

洞口岩高著数椽，湫灵听法护金仙。腾身一跃天池后，云雾于今尚滃然。
龙隐洞
作者：张埏
朝代：宋

几年鳞甲蛰清渊，一旦飞腾石自穿。遗迹谩存离旧隐，定应衔雨去朝天。
龙隠岩
作者：张埏
朝代：宋

洞口岩高着数椽，湫灵听法护金仙。
腾身一跃天池后，云雾于今尚滃然。
龙隠洞
作者：张埏
朝代：宋

几年鳞甲蛰清渊，一旦飞腾石自穿。
遗迹谩存离旧隠，定应衔雨去朝天。
三用韵谢士安
作者：张埴
朝代：宋

清言一掬解千纷，又向名家见大君。北海无风鹏不运，南山有雨豹能文。更令此手曾扶日，未必吾冠不切云。鼻已辛酸复何事，天寒梅气只心闻。
三用韵谢士安
作者：张埴
朝代：宋

清言一掬解千纷，又向名家见大君。
北海无风鹏不运，南山有雨豹能文。
更令此手曾扶日，未必吾冠不切云。
鼻已辛酸復何事，天寒梅气只心闻。
下青峰
作者：张埴
朝代：宋

仆仆淮头路，一年西复东。春风前赤壁，冬日下青峰。括揭叫天曙，蒹葭行梦中。君无矜矍铄，我政愧龙钟。
下青峰
作者：张埴
朝代：宋

仆仆淮头路，一年西復东。
春风前赤壁，冬日下青峯。
括揭叫天曙，蒹葭行梦中。
君无矜矍铄，我政媿龙钟。
东湖汤餠后进翁展墓饮嵩山踏雨泳归在行相继属和兰亭集献之噤无半语果人情耶·其一
作者：张埴
朝代：宋

诸老襟期三十年，看花杖屦又栖禅。
春风不断斯文意，嘘拂衣冠着一边。
东湖汤餠后进翁展墓饮嵩山踏雨泳归在行相继属和兰亭集献之噤无半语果人情耶·其二
作者：张埴
朝代：宋

溪桥三日雨轻过，归影苍凉雨奈何。
诗落邙山松柏后，相看有媿少陵多。
东湖汤饼后进翁展墓饮嵩山踏雨泳归在行相继属和兰亭集献之噤无半语果人情耶
作者：张埴
朝代：宋

诸老襟期三十年，看花杖屦又栖禅。春风不断斯文意，嘘拂衣冠著一边。溪桥三日雨轻过，归影苍凉雨奈何。诗落邙山松柏后，相看有愧少陵多。
东湖汤饼后进翁展墓饮嵩山踏雨泳归在行相继属和兰亭集献之噤无半语果人情耶·其一
作者：张埴
朝代：宋

诸老襟期三十年，看花杖屦又栖禅。春风不断斯文意，嘘拂衣冠著一边。
东湖汤饼后进翁展墓饮嵩山踏雨泳归在行相继属和兰亭集献之噤无半语果人情耶·其二
作者：张埴
朝代：宋

溪桥三日雨轻过，归影苍凉雨奈何。诗落邙山松柏后，相看有愧少陵多。
书后村诗卷
作者：张埴
朝代：宋

我看后村诗，未许后生到。油然真意兴，流出好怀抱。蜂蝶林中花，牛羊原上草。孤村来午馌，小涧生新潦。扶孙行更健，阻雨归不早。买鱼船迸滩，畏虎樵争道。客多待荷花，田少种粳稻。木龙有造化，野鹤无烦恼。中秋月到笛，九日鞠上帽。东舍帘酥胸，西邻绩鬼貌。剖开床头瓮，浇沃腹中稿。对灯舞僛僛，抚几歌浩浩。明朝复何事，随意足幽讨。墙下负暄宜，腊前得白好。金穰心愿遂，木刻足迹扫。此乐政无价，吾诗尤是宝。清风百世下，持以见郊岛。持以见郊岛，岂不一绝倒。岂不一绝倒，来迎玉山老。
书后村诗卷
作者：张埴
朝代：宋

我看后村诗，未许后生到。
油然真意兴，流出好怀抱。
蜂蝶林中花，牛羊原上草。
孤村来午馌，小涧生新潦。
扶孙行更健，阻雨归不早。
买鱼船迸滩，畏虎樵争道。
客多待荷花，田少种粳稻。
木龙有造化，野鹤无烦恼。
中秋月到笛，九日鞠上帽。
东舍帘酥胸，西邻绩鬼貌。
剖开床头瓮，浇沃腹中稿。
对灯舞僛僛，抚几歌浩浩。
明朝復何事，随意足幽讨。
墙下负暄宜，腊前得白好。
金穰心愿遂，木刻足迹扫。
此乐政无价，吾诗尤是宝。
清风百世下，持以见郊岛。
持以见郊岛，岂不一绝倒。
岂不一绝倒，来迎玉山老。
书彭秋卷末
作者：张埴
朝代：宋
体裁：七言律诗

雨露悽其厚地阴，千秋宰木是衣襟。君看江头寒食日，谁不邙山路上心。勿剪世无嘉树传，相寻事有后来吟。相堂翁仲曾传语，所谓天光要下临。
书萍实旅舍
作者：张埴
朝代：宋
体裁：七言绝句

身谋落落屠羊说，心事冥冥司马炎。告诉春风无一语，江南陌上雨廉纤。
八月初四夜池上
作者：张埴
朝代：宋
体裁：古风

池南夜观天，斗柄长离离。其间第四星，此点光犹痴。流空万萤火，照我双鬓丝。相待沧海月，坐到三更时。须臾众色尽，造化一事奇。手中公瑾扇，皎然相发挥。风翻头上巾，舞过池影西。惟有鸡冠两树花，一笑如受缠头归。
再用还答得淳
作者：张埴
朝代：宋

白头复何事，又是岁寒来。方为狙谋芧，俄欣雀应梅。晨光搽户牖，春意酿盆罍。次第湖山境，烟云大划开。
再用还答得淳
作者：张埴
朝代：宋

白头復何事，又是岁寒来。
方为狙谋芧，俄欣雀应梅。
晨光搽户牖，春意酿盆罍。
次第湖山境，烟云大划开。
冬夜李仲玉寓所
作者：张埴
朝代：宋
体裁：五言律诗

门关晡半掩，鸟雀远相呼。星宿生圭窦，春风在石炉。不胜亲友念，有恨岁年徂。坐久四邻静，寒灯势颇孤。
刘元翁为索赋鞠逸
作者：张埴
朝代：宋

回首桃花只俗休，还君本色一篱秋。小儿德祖渠何见，不认杨梅个话头。与花丛薄且媻娑，早晚风霜亦奈何。欲待太平求不死，南阳水胜上池多。
刘元翁为索赋鞠逸·其一
作者：张埴
朝代：宋

回首桃花只俗休，还君本色一篱秋。小儿德祖渠何见，不认杨梅个话头。
刘元翁为索赋鞠逸·其一
作者：张埴
朝代：宋

回首桃花只俗休，还君本色一篱秋。
小儿德祖渠何见，不认杨梅箇话头。
刘元翁为索赋鞠逸·其二
作者：张埴
朝代：宋
体裁：七言绝句

与花丛薄且媻娑，早晚风霜亦奈何。欲待太平求不死，南阳水胜上池多。
刘元翁索赋雩都孙氏梅轩
作者：张埴
朝代：宋

冰天叫镝交西湖，断桥鹤去迷烟芜。
清时水月日入弄，欷歔三十余年无。
秋声一夜生寥廓，晨门喜堕云中啄。
江南所少非秀才，谁信泰山今不索。
庭前皴树占百弓，相与岁寒为春风。
嚼烂楚人二十五，对花一笑千愁空。
世间佳境本有数，更有玉堂在何处。
大庾曾长老瞒欺，旁皇不敢窥门户。
主人轩上即送申，飞香射影到幅巾。
雪龙背上暗摸索，何如满身也带梨花树下云。
刘元翁索赋雩都孙氏梅轩
作者：张埴
朝代：宋

冰天叫镝交西湖，断桥鹤去迷烟芜。清时水月日入弄，欷歔三十馀年无。秋声一夜生寥廓，晨门喜堕云中啄。江南所少非秀才，谁信泰山今不索。庭前皴树占百弓，相与岁寒为春风。嚼烂楚人二十五，对花一笑千愁空。世间佳境本有数，更有玉堂在何处。大庾曾长老瞒欺，旁皇不敢窥门户。主人轩上即送申，飞香射影到幅巾。雪龙背上暗摸索，何如满身也带梨花树下云。
初夏湖山
作者：张埴
朝代：宋

重台栀子玉攒花，初夏湖山一供嘉。三嗅馨香几欲泣，年时曾食故侯瓜。今朝二供亦相宜，眼底忘忧粲是诗。有恨春风不相待，山林著在日长时。三供飞来个白鸥，炯然点破一池幽。午阴小扇人回首，何许白蘋江上愁。山灵浑不倦差排，四供相随好雨来。花木成行新膏沐，麻鞋更上一层台。五供翛然可是鲜，一生只抱石头眠。死应不恨为冯剑，夏日攸山二十年。六供菖阳气味真，还教绳墨百年身。幅巾清脱山风外，都等离骚说众人。
初夏湖山·其一
作者：张埴
朝代：宋
体裁：七言绝句

重台栀子玉攒花，初夏湖山一供嘉。三嗅馨香几欲泣，年时曾食故侯瓜。
初夏湖山·其三
作者：张埴
朝代：宋

三供飞来个白鸥，炯然点破一池幽。午阴小扇人回首，何许白蘋江上愁。
初夏湖山·其三
作者：张埴
朝代：宋

三供飞来箇白鸥，炯然点破一池幽。
午阴小扇人回首，何许白苹江上愁。
初夏湖山·其二
作者：张埴
朝代：宋

今朝二供亦相宜，眼底忘忧粲是诗。
有恨春风不相待，山林着在日长时。
初夏湖山·其二
作者：张埴
朝代：宋

今朝二供亦相宜，眼底忘忧粲是诗。有恨春风不相待，山林著在日长时。
初夏湖山·其五
作者：张埴
朝代：宋
体裁：七言绝句

五供翛然可是鲜，一生只抱石头眠。死应不恨为冯剑，夏日攸山二十年。
初夏湖山·其六
作者：张埴
朝代：宋
体裁：七言绝句

六供菖阳气味真，还教绳墨百年身。幅巾清脱山风外，都等离骚说众人。
初夏湖山·其四
作者：张埴
朝代：宋
体裁：七言绝句

山灵浑不倦差排，四供相随好雨来。花木成行新膏沐，麻鞋更上一层台。
十三日归天光云影堂
作者：张埴
朝代：宋

因缘十日坐无哗，吹尽蒲香更结跏。几上玉鸲犹刮目，阶前金凤已衔花。且将柳浪还摩诘，莫去麻丘说子嗟。满袂木阴清似水，时看跳处是虾蟆。
十三日归天光云影堂
作者：张埴
朝代：宋

因缘十日坐无譁，吹尽蒲香更结跏。
几上玉鸲犹刮目，阶前金凤已衔花。
且将柳浪还摩诘，莫去麻丘说子嗟。
满袂木阴清似水，时看跳处是虾蟆。
南康
作者：张埴
朝代：宋
体裁：五言律诗

彭泽鳞鳞水，匡庐漠漠烟。朝昏鱼作市，伏腊蚌为田。不共刘伶酒，惟同范蠡船。膊山千八百，恨未脱珉镌。
句
作者：张埴
朝代：宋

夜静莫吟奇险句，恐惊明月堕波寒。
合江亭
作者：张埴
朝代：宋

踏到城隅路尽头，烝湘两水忽交流。
炉熏不断征蛮祀，碣墨空遗责楚羞。
石鼓无声山落木，朱陵未觉月生洲。
冷吟绿凈不得句，手搅天风更上楼。
合江亭
作者：张埴
朝代：宋

踏到城隅路尽头，烝湘两水忽交流。炉薰不断征蛮祀，碣墨空遗责楚羞。石鼓无声山落木，朱陵未觉月生洲。冷吟绿净不得句，手搅天风更上楼。
吴城山用东坡韵
作者：张埴
朝代：宋

半篙水映四垂山，不见年时白雨船。自恨阑干搔短发，斜飞一鸟远粘天。
吴城山用东坡韵
作者：张埴
朝代：宋

半篙水映四垂山，不见年时白雨船。
自恨阑干搔短髮，斜飞一鸟远粘天。
和彭秋宇四月所唐律
作者：张埴
朝代：宋
体裁：七言律诗

冁声铁聚杯湖上，霍地金舂镜石前。凤至祗知成二老，龙眠不作可千年。南楼暂阻诗同赋，东郭还存履未穿。一段江湖真活计，阿戎肯教第三联。
和梅溪岁晚所寄
作者：张埴
朝代：宋

客裏无鱼未易禁，春风颇忆洞庭针。
可能更问诙谐肉，髮已如今不及心。
和梅溪岁晚所寄
作者：张埴
朝代：宋

客里无鱼未易禁，春风颇忆洞庭针。可能更问诙谐肉，发已如今不及心。
和汉东先生韵六首
作者：张埴
朝代：宋

青瓢归自沧海头，眇然天地飞一鸥。今人来来古人去，我自认我山中楼。行行采芝复采芝，相期万世同一时。可怜群动相啖食，利害悱然争朵颐。？来黄鹤问故里，养得白鸦在玄田。人生擘划千古岁，碧桃开向母楼前。凌明放龙去饮泉，何事此牧不在天。山中锄芝亦不恶，未入一班输群仙。一枰胜负何有心，往往局外多堪吟。今人未晤烂柯意，祗道岁月青山深。举矢欲向天狼时，草木零落美人迟。中年新知旧别意，悲乐相忘荃独宜。
和汉东先生韵六首·其一
作者：张埴
朝代：宋
体裁：七言绝句

青瓢归自沧海头，眇然天地飞一鸥。今人来来古人去，我自认我山中楼。
和汉东先生韵六首·其三
作者：张埴
朝代：宋

？来黄鹤问故里，养得白鸦在玄田。人生擘划千古岁，碧桃开向母楼前。
和汉东先生韵六首·其三
作者：张埴
朝代：宋
体裁：七言绝句

�来黄鹤问故里，养得白鸦在玄田。人生擘划千古岁，碧桃开向母楼前。
和汉东先生韵六首·其三
作者：张埴
朝代：宋

𥬒来黄鹤问故里，养得白鸦在玄田。
人生擘划千古岁，碧桃开向母楼前。
和汉东先生韵六首·其二
作者：张埴
朝代：宋

行行采芝复采芝，相期万世同一时。可怜群动相啖食，利害悱然争朵颐。
和汉东先生韵六首·其二
作者：张埴
朝代：宋

行行采芝復采芝，相期万世同一时。
可怜群动相啖食，利害悱然争朵颐。
和汉东先生韵六首·其五
作者：张埴
朝代：宋
体裁：七言绝句

一枰胜负何有心，往往局外多堪吟。今人未晤烂柯意，祗道岁月青山深。
和汉东先生韵六首·其六
作者：张埴
朝代：宋
体裁：七言绝句

举矢欲向天狼时，草木零落美人迟。中年新知旧别意，悲乐相忘荃独宜。
和汉东先生韵六首·其四
作者：张埴
朝代：宋
体裁：七言绝句

凌明放龙去饮泉，何事此牧不在天。山中锄芝亦不恶，未入一班输群仙。
和舒波社日清明
作者：张埴
朝代：宋

小试麻鞋路半乾，归来连得好诗看。去年曾被梅花恼，今过林边辄齿寒。
和舒波社日清明
作者：张埴
朝代：宋

小试麻鞋路半干，归来连得好诗看。
去年曾被梅花恼，今过林边辄齿寒。
夏日鹄山
作者：张埴
朝代：宋
体裁：七言绝句

合昏枝上数花白，领略山中每日看。阅历春风人眼恕，相传此法度荒寒。
夜枕
作者：张埴
朝代：宋

春风陈榻下，夜月庾楼前。叠叠鸣檛落，翻翻警枕眠。祗能攲待旦，何有梦飞天。此意谁能解，如流二十年。
夜枕
作者：张埴
朝代：宋

春风陈榻下，夜月庾楼前。
迭迭鸣檛落，翻翻警枕眠。
祗能欹待旦，何有梦飞天。
此意谁能解，如流二十年。
太白祠
作者：张埴
朝代：宋
体裁：七言律诗

翰林昭代世之雄，何止将军走下风。吟墨淋漓三极浃，酒杯倾倒五湖空。可怜墓草离离碧，不似袍花袅袅红。端的骑鲸何许去，娥眉亭上问渔翁。
失调名·玉宇风清
作者：张埴
朝代：宋
体裁：词

玉宇风清，金茎露爽，五日新秋。
正好小轩，相逢初度，七十边头。
满前白发けけ。
有抱得曾孙弄否。
从此长看，星明南极，人醉西楼。
奇山在繁步二十八字迎之
作者：张埴
朝代：宋
体裁：七言绝句

闻有翛然一角巾，湖山雨亦动吟声。如何十里繁江路，犹待诗筒一笑迎。
奉韵酬谢
作者：张埴
朝代：宋
体裁：七言律诗

得失无常所未论，相辉辈行几人存。小山政自惭为弟，老瓦何期饮到孙。橘盎且还诸老乐，梅花尤是丈人尊。向谁谓我翻公案，持向风流觅一樽。
寄樊上友人
作者：张埴
朝代：宋

凤凰览德辉，鷾鸸恋庭宇。吟诗已戴白，未能参此语。百川谷口翁，一笑辋川路。桃红杨柳绿，莺歌蝴蝶舞。春风吹野水，饮客如渴虎。夜来作老梦，鸟啼掌中偻。白驹千五百，乐固不偿苦。当来渔父湄，慷慨解力处。宾饯十牛鸣，分寸屐齿土。何如归霜崖，夜取白石煮。长孙汲涧水，拾薪三四五。日出如羊胛，家人皆可饫。
寄樊上友人
作者：张埴
朝代：宋

凤凰览德辉，鷾鸸恋庭宇。
吟诗已戴白，未能参此语。
百川谷口翁，一笑辋川路。
桃红杨柳绿，鶑歌蝴蝶舞。
春风吹野水，饮客如渴虎。
夜来作老梦，鸟啼掌中偻。
白驹千五百，乐固不偿苦。
当来渔父湄，慷慨解力处。
宾饯十牛鸣，分寸屐齿土。
何如归霜崖，夜取白石煮。
长孙汲涧水，拾薪三四五。
日出如羊胛，家人皆可饫。
寄樊口郑石谷
作者：张埴
朝代：宋
体裁：五言排律

春日曾交问，炎天不欲书。亦惭吾事谬，岂愿后人疏。古有嗤章甫，今无购子虚。极思樊口酒，共煮井头鱼。露白蒹葭冷，江清潦水除。年华已如此，又可膏吾车。
寄贤斋
作者：张埴
朝代：宋

自从一掺去三千，尺宅抛来喜中年。每叹圣贤风泯矣，可怜母子日萧然。悠悠兰老离骚国，渺渺花开阳艳川。九月不能应十月，挂书一束放翁船。
寄贤斋
作者：张埴
朝代：宋

自从一掺去三千，尺宅抛来喜中年。
每叹圣贤风泯矣，可怜母子日萧然。
悠悠兰老离骚国，渺渺花开阳艷川。
九月不能应十月，挂书一束放翁船。
寄题月潭方丈
作者：张埴
朝代：宋

嵩山古禅林，俯有潭一镜。中涵片月朗，了了能见性。月即是圆觉，潭即是清净。清净而圆觉，何以得究竟。鼻端一点白，而具法眼正。指亡轮灭没，千江烟相映。寒山叫不应，谁与足幽咏。众生在黑劫，转脚成踏暝。脱落众浊源，舞影秋夜静。
寄题月潭方丈
作者：张埴
朝代：宋

嵩山古禅林，俯有潭一镜。
中涵片月朗，了了能见性。
月即是圆觉，潭即是清浄。
清浄而圆觉，何以得究竟。
鼻端一点白，而具法眼正。
指亡轮灭没，千江烟相映。
寒山叫不应，谁与足幽咏。
众生在黑劫，转脚成踏暝。
脱落众浊源，舞影秋夜静。
寄题西昌严后山三教堂
作者：张埴
朝代：宋

高风吹断溪桥笑，几个庐山昏又晓。新开图画白鸥江，螭吻摇鬐到云表。长廊昼永茶烟青，参禅问道谈诗声。苍头卓午汗交面，烹葵菹韭炊香粳。中有轩轩秀眉宇，春日蓝田初过雨。一幅纱巾三士衣，俨然方外家人主。吾闻曾有奇鸢肩，亦闻曾有惊弥天。又曾有与花三朵，聊复尔耳能千年。谁信沙门头有发，谁信道士喉无结。饭盂朝贮五山云，酒壶夕注沧海月。此月濯濯乎初明，此云冉冉乎方生。仓之无穷饮无竭，冁声大笑东风行。
寄题西昌严后山三教堂
作者：张埴
朝代：宋

高风吹断溪桥笑，几箇庐山昏又晓。
新开图画白鸥江，螭吻摇鬐到云表。
长廊昼永茶烟青，参禅问道谈诗声。
苍头卓午汗交面，烹葵菹韭炊香粳。
中有轩轩秀眉宇，春日蓝田初过雨。
一幅纱巾三士衣，俨然方外家人主。
吾闻曾有奇鸢肩，亦闻曾有惊弥天。
又曾有与花三朵，聊復尔耳能千年。
谁信沙门头有髮，谁信道士喉无结。
饭盂朝贮五山云，酒壶夕注沧海月。
此月濯濯乎初明，此云冉冉乎方生。
仓之无穷饮无竭，冁声大笑东风行。